
LICA: 


Knez dubrovački. 

Cvieta, njegova kći. 
Stari Malatesta, vlastelin. 
Luigi, njegov sin. 

Stari Vukasović, pučanin. 
Miljenko: 
Mara 
Viaho, Luigjin prijatelj. 
Starac Lorenzo. 

Cvietina dojlija. 

Starica Jeglupka (Ciganka). 
Njekoliko sudaca. 

Njekoliko oružanih stražara. 
Njekoliko svatova. 


njegova djeca. 


Čin se sbiva u Dubrovniku koncem XV. vieka. 


CIN PRVI. 


Dubrava do mora. 





PRIZOR PRVI. 


MILJENKO i MARA sjede na kamenu. 
| MARA. 
Sad, brate dragi, mučat već ne mogu. 
Jer evo, nejma jošte petnaest dana, 
iz Padove što zdrav nam se povrati 
i vedra lica kao danak ljetni. 
Pa na jedanput — kao osječeno. 
Potamnjelo ti čelo, oko bludi 
u nedosežnu dalj, ko da se boji 
sa pogledom se sresti tvojih milih; 
a mjesto pjesme žive samo uzdah 
se kadkad preko ustana ti krade. 
To nije liepo od tebe. Ti znaš, 
veselje tvoje naša jeste radost, 
pa zašto onda zagonetnom sjetom 
i otcu tv6ćm' i meni volju gorčiš? 
MILJENKO. 
Ja znadem ljubav vašu, sejo mila, 
i odvračam ju ljubavju vam vručjom. 
Pa zato baš ti srdca težčat ne ću, 
jer od vas sjeti mojoj nejma lieka. 
MARA. 
A tko u svietu da ti pruža heka, 
kad naša briga, naša ljubav ne će? 


MILJENKO. 
Dijete si i sboriš kano diete . . . . 


MARA nješto uvriedjena. 
Što nije vriedno tv6ga pouzdanja . 


MILJENKO toplo. 
Što ljubim kano zjenu oka sv6g! 


MARA. | 

Tko ljubi, od sv6g tudjiti se ne smjje. 
| MILJENKO. 

Ti neharom me dakle crnim koriš? 


MARA. 
A ti bi volio neharnikom biti, 
neg srdcu da se sestrinu odzoveš. 


| MILJENKO. 

Da ja to činim, sgriešio bih vele. 
Na dušu moju crn se oblak slšgo, 
pa zašto da i tvoju dušu vedru 
bezazlenu zagali noćju mračnom. 


> MARA. 
Strah, što mi s riečij tvojih dušu slieće, 
tim veći je, što ne znam, s čega trpiš. 
MILJENKO. 
A sve da znaš, razumjela me ne bi. 
Čudnovite su, sejo, ljudske strasti 
i tajne onom', koji s njih ne strada. 
A tebi grud da svoju i odgalim, 
'sviem nepoznate gledala bi slike, 
što tudja tebi upisa ih moć, 
i žar bi njin osliepio ti oko. 
Ne pitaj dakle pa mi budi, što si 
i do sad bila: ljubljena mi sestra. 
(Zagrli i. poljubi ju u čelo.) 


PRIZOR DRUGI. 


LUIGI i VLAHO dolaze iza dublja i idu napried do na drugu 

stranu pozornice ne spazivši ono dvoje. MILJENKO ugledavši 

ih brzo ustade i bolnim njekim strahom motri Luigja. Za čas 
opet sjedne. MARA ga u čudu gleda. 


VLAHO. | 

No, hvala Bogu, te sam opeta doma osvanuo. Po- 
tucah se širom i duljem liepe Italije a imadoh borme i 
za što. Čast i poštenje ljepoticam Padovanskim — one 
su nam dosta zasladjivale gorke nauke. Ali badava sve: 
u svetome Rimu i pod žarčijim suncem napuljskim ipak 
je čarnije cvieće niklo. 

LUIGI. 

Mani se toga hvalisanja. S tvojih mi riečij usta 
sladka a srdce pusto. Naš Pubrovn je čamovito sovlje 
gnijezdo. 

VLAHO. 
Tko se makne, eto mu žbiri za vratom. 


LUIGI. 
Cudni ljudi, i na poklade se Boga mole. 


VLAHO. 
Tješi se, pobro! Evo barem sgode, da se i ti već 
jednom posvetiš. 
LUIGI. 
Moji griesi, moja briga. Pa reci, zašto si već na- 
trag ? Ja ti se još ne nadah. 


VLAHO. 

E što ćeš? Skupo vrieme, jer su u cekina lahka 
krila — pa što lakomiji na užitak, to brže i sit. Kad 
je uživanja bilo preveć a pjeneza premalo, kosti me 
zabolješe, te ja okrenuh kući. Tuj ću odahnut, po onda 
hajde opet, kud Bog da. 

LUIGI 
Blago tebi! Mene Italija skoro vidjet ne će. 


VLAHO. 
Lud si bio, što si ju ostavio. 


LUIGI. 
Ne moj! Zemlja je mala, a oštrica daleko siže. 


VLAHO nješto porugljivo. 
U veliku si strahu. Začuh, da su ti se šurjaci nješto 
razsrdili na te. 
LUIGI. 
Podrebrili su mi — vrag ih sebi udomio! 


VLAHO. 
Zar ne pamtiš one: Ciganin — vražji sin? Ne će 
svoj svomu na štetu. 
LUIGI. 


Ali meni jesu. Jedva sam živ iznio glavu. 


VLAHO. 
Hvali Boga, što ti se nije zadjelo dublje od rebara. 
Ne bilo ti se igrat s vražjom lutkom. 


LUIGI. 
Hvala ti na spasnoj nauci iza gotove nesreće. 


VLAHO. 
Pa što je s djevojkom? 


LUIGI. 

Ne pitaj me! Pobojala se crnobiela kopileta — ne 
ima je više. 

VLAHO. | 

Gle čuda golemoga! Malatesta, daleko ti je pošla 
šala. Liepa je bila... . 

| LUIGI. 

Luda je bila. Ja sam je se oprostio. 

VLAHO ozbiljno. 
Ti si je se oprostio — malo riečij a račun već 


gotov. 
LUIGI. 


Ne kori me! Niesam ti na izpoviedi. 
VLAHO. | 

A ne misliš li, što bi moglo biti, ako ovdje sviet 

dozna za tu tvoju — nepriliku? 
LUIGI. 

A kako da dozna? I! bi mi možda ti učinio tu 
ljubav ? 

VLAHO. | 

Ti ne znaš nego ujedati. Imao si prijana Vuka- 
SOVIĆA . 

LUIGI. 
Imao sam ga, da. Ali se luda pomamio pa mi spo- 
čitnuu — Konac skota ciganskoga. Bio proklet zato! 
VLAHO. 
A ti se ne bojiš njegova jezika? 
| LUIGL 

Ja ga mrzim bar toliko, koliko sam mu njegda bio 
rad. A koga Luigi Malatesta mrzi, taj neka se čuva 
il" će ga grom! 

VLAHO. 

Mani se. Grom nije bljesak. To znade i Vukasović. 
Već kako je pošten, ov će te valjda štedjeti, pa će opet 
biti mir. 

LUIGI odvraća se. 

Do biesa i ti, kukavice! 

VLAHO ironično. 

No no, umiri se Malatesta! Tvoji griesi. tvoja briga. 
Marim ja za tebe i za Ciganku. Luda je bila, i pravo 
joj je. Ali da govorimo o drugoj stvari. Vidiš brate, ja 
sam se pobrinuo, da ti ni šurjaci ne će više blizu. 

LUIGI porugljivo. 
Jesi | možda ti na kome ogriešio dušu ? 


VLAHO. 
Bio sam u Pistoji. Tamo mi pripovjediše, da je 
majstor jedan izmudrio nješto liepa i spretna. Do sada 
hitalo se tane samo iz mrtara i iz velikieh pušaka, — 
(pomoli samokres izpod kabanice) al €vo ti sad liepa mala puška; 
možeš ju zadjesti za pojas. Kremen ob ocio sAm iskru 
kreše — pod ocjelom ti čaška sa onim paklenim prahom 
— u nju udari iskra i zrno se prospe — — pa makar 
l na tvoje šurjake! (Pokazuje mu sve.) 


LUIGI uzeo ju pa se igra čekićem. 


Liepa igračka! Hvala ti na njoj. 


VLAHO. 
Ne moj zapinjati! Dubravom sviet obilazi. A puška 
je puna praha, pa i zrno je nabito. 
LUIGI. 
Pa ćemo u koji hrast. (Okrene se prema Miljenku i naperi 
samokres na nj.) Da vidimo .... 
MILJENKO poskoči i stane pred Maru. 
Stani! 
LUIGI iznenadio se. 
Grom i pakao! (Razabrav se, porugljivo.) Ej gle čuda! ta 
to je moj prijan Miljenko. Oprosti, ne htjedoh te uplašiti. 
MILJENKO sjedne, hladno. | 
Kako uprošeno, tako i oprošteno. 


LUIGI. 
Pa gle, što vidim! Uza nj liepa Mara. 
Ti s valjda niesi zastrašila, seko ? 
E, nejma odgovora, — susjeda 
ni dobro jutro ne će da mi kaže. 
MILJENKO. 
Ne kuži dahom jutrnjega cvieta! 


, : 


LUIGI. 
Čuj drzke rieči — a iz ustju kmeta. 
MILJENKO ljutit plane; za čas opet hladno, prezirno: 
Ja sam pošten čovjek, niesam tvoje bagre! 
LUIGI razjaren. 
Usahnuo ti jezik, pasji skote! 
(Stupi prema njemu i naperi samokres na nj.) 

MILJENKO poskoči. 


MARA poleti pred Miljenka. 
Jaoh, ubi brata mog! 


VLAHO uhvati Luigja za ruku. 
Umir' se Luigi! uteče ti pamet. 
Evo otac tvoj i s njim još netko ide. 
LUIGI spusti ruku. 
Za ovčas otac moj ti život spasi, 
al ja znam pamtit, tako mi poštenja! 
(Zadjene pušku za pas i ode na drugu stranu.) 
MILJENKO više sebi: 
Baš ima hulja čime da se kune. 


PRIZOR TREĆI. 
KNEZ, MALATESTA i PRIJAŠNJI. 


* MALATESTA. 


Oj ljepša jutros osvanu nam zora, 

i sjajnije nam sunce nebom sinu. 
Obasjava nam novu glavu svietlu 
plemenitomu gradu Dubrovniku, 

po zasluzi od vriednih starješina 

u vieću jednom dušom izabranu. 
Pozdrav'te, djeco, kneza — ja vam velju 
vrlina, krepost slavlje danas slavi. 

(Miljenko, Luigi i Vlaho poklone se knezu. 

KNEZ. 
Da ste mi zdravo, djeco. Gle, vaš sin — 
i tu Miljenko a sa sestrom svojom. 
I pravo jeste — liep je danak božji 
i tiesno j' nješto gradu med zidinam'. 
MALATESTA. 
Da, sin je moj, koj“ željno sgodu ište, 
da smjerno svjetlosti se vašoj klanja; 
pa ako istinu poviedat smijem : 
još njekog' željnije mu srdce čeka. 
KNEZ. 
Ja ne znam, kud se kćerka moja vere. 
Baš časak prije koprenu joj spazih 
za dubljem tam' uz morski žal te rekoh, 
još isti mah će pred mene izači. 
MALATESTA. 
Oj sretna mene, presvijetli kneže, 
gdje misli, želje sretaju se naše. 
KNEZ. 
Što vama milo, to i meni drago. 
MALATESTA. 
Oh, koli često tegobna je briga 
budućnosti o nesjegurnoj kobi 
mi otimala blagi pokoj nočni ; 
u grobu, rekoh, neću naći mira. 
I k6 da Bog me za života kaznit 
već htjede, mnogo patio sam mfka. 
Sa pet sinova dičnih se ponesoh, 
što utjeha mi starcu biti htješe 
i ponos gradu domovini našoj. 
Al proljećem prohujila oluja 
i nemilice mrzlim dahom svojim 
izkoreni i satre dublje mlado... 

Četvoricu sinova starac sdvojan 
ja u grob spravih; — za njim" mati svisla, 
i ostade mi siedcu od tolikih 
tek jedno diete, s njime da samodrug 
za izgubljenom dikom bolan plačem. 

KNEZ. 
Utješ' se starče! Mudri onaj Bog 
što čini, dobro čini. 

MALATESTA. 

Njeg'va budi volja. 
TA sada spokojno ću sklopit oči, 
gdje znadem, na kom ostavljam svoj dom. 
Dva vrutka jednim sljubit će se tokom, 
slijevat će se dična dva imena 
i spomenu nam trag se utrt neće. 


PRIZOR ČETVRTI. 
CVIETA dohrli, DOJILJA polakše za njom. PRIJAŠNJI. 
OVIETA. 
Moj otče dragi, jedva li te nadjoh. 
KNEZ. 
Ti kanda si mi uzrujana, kćerko. 
CVIETA. 
Stid me j' i reči: jesam bila otče. 
Obilazi tud njeka stara žena, 
iz tudjih, mislim, mora da je strana... 
DOJILJA. 
Ta ja ti rekoh, Jegjupka je bila. 
KNEZ. 


A ti se bojiš Jegjupke ? 


CVIETA. 
Oprosti ! 
Sad vidim, da sam plaha — luda bila. 
Al nije čudo, što me jeza shvati. 
To mrko lice, a te oči plamne 
jadovitom joj b6lju njekom žagre . 
KNEZ. 
I to bje uzrok, te joj ukloni se? 
CVIETA. 
Ma netom čudno me zazeblo — da sam 
ju radje zapitala, s čeg se jadna boli. 


KNEZ. 
E, pustimo ju! Ti si mehke ćudi. 
Već ovdje gledaj svoje; — (Pokazuje na Malatestu i Luigja) 
nisi ih 


ni pozdravila još. (Luigi pristupi bliže. I on i Malatesta klanjaju 

joj se.) | 
LUIGI. 
Dopustite, 

odabranice, željo srdca moga, 

u ovom krugu da se prvi ja 

ljepoti vašoj iz sve duše klanjam. 
OVIRTA. 

Oh, koli silni mora da su čari 

ljepote moje, kada svemu svietu 

na očigled njih slavu pjevate. 


LUIGI. 
Nebesko sunce tko je slavit poš6, 
taj uzhitna ne šapuće si klika 
u gluhu noć. 

OVIETA. 

Kod nas u Dubrovniku 

si djevojke u zabitnosti tihoj 
u rodnom domu slavu svoju služe, 

pa ne budi vam zato čudno, slabo 
što marimo — baš suncu prilikovat. 


LUIGI nješto lahkoumno. 
Na pozivu vam hvala. Što sam davno 
već treb6, to ću od sad: zalazit ću 
u tihu zabit vašeg rodnog doma, 
da tuj se sladka vonja — ljubice 
nauživam, u zabiti što cvate. 
OVIETA. 
E, vidi se, vi znate birat slika. 
Al to ne mogu tajit, smjelo da ste 
tumačili, čas prije što izustih. 
| LUIGI. 
Da IT smjelo, ne znam; ali znam, da pravo; 
pa tako svagda najbolje još prodjoh. 
| OVIETA. 
Zagonetkom vi počimate sborit. 
LUIGI hoće da odgovori. 
MALATESTA uhvati ga za ruku, tiho njemu: 
Umukni, ludo! (Usiljenom šalom) Tako, tako, Cvieto! 
Ti dobro poznaš Luigja: mlada krv, 
što svak čas prevri, pa ju ne jedan put 
utaložiti treba sbiljnom riečju. | 
KNEZ. 


Da, tako je. 
MALATESTA. - 


CVIETA - 
zlovoljno se odvrnula; ogleda se kao da traži nješto, da se oslobodi toga raz- 
govora. Opazivši časom Maru, pohiti k njoj. 


Ti, Maro, ovdje? 
Ti mi se skrivaš kao čudo njeko. 
Pa i Miljenko! Od. PEN nam se vrati, 
Miler: Cvieta i Miljenko. 


two 


| BR 





18 
tek.drugi put s njim sastavi me sreča, — 
k6 da si nismo, što smo njekoč bili. (Daje mu ruka). 
MILJENKO radostan. 
Oprosti, Cvieto! Dva su jurve ljeta, 
što sam .... 
MALATESTA 
neugodno dirnut pristupio i uhvatio Cvietu za ruku. Upadne Miljenku u rieč: 
Oprostite 


PRIZOR FPETI. 
JEGJUPKA i PRIJAŠNJI. 
CVIRTA 
kako se obazre na Malatestu, uoči i Jegjupku. 
| Oh, eto žene! 
Pa opeta — — ne, ne ću da se plašim. 


(Jegjupka, ne spazivši Luigja, došla je do sred pozornice i smjerno se klanja. 
Luigi kano da se je od nje uplašio; niema igra sa Vlahom. I Miljenko 
kao da ju je spoznao, pa gleda čas u nju čas u Luigja.) 


CVIETA pristupi Jegjupci. Prijazno : 
Već prije ja te vidjeh, ženo čudna, 
i čudno mene pogled tvoj se kosni. 
De, reci der mi, od kud si i tko si. 
. JEGJUPKA. 
Jegjupka sam, gospo vriedna, 
iz dalekieh prišla strana. 


Nejmam kuće, nejmam stana 
i po svietu bludim biedna. 


OVIETA. 
Birota bako, meni te je žao. 


Zar nikog nejmaš srdcu tvome mila, 
da svietom sama tako se potucaš? | 


1. 


JEGJUPKA. > 
Ponosih se kćercom mladom, 
milja punom i krasote; 
Al nju huda kob mi ote; — 
(bolno) sad sam sama s mojim jadom.. 


MALATESTA, 

Utješ' se, bako, nikog kob ne mine. 

| KNEZ. 

A sami nismo, dok smo u božjih_rika. 
DOSILJA. | 

A je li istina, što ljudi sbore, 

da oko vaše, oštrije od inih, 


kroz koprenu budućih zire dana, 
k6 da je bilo, što će tek se sbiti. 


JEGJUPKA. : 
Žiće naše — rieč je stara — 
zatvorena j' knjiga tajna, 
al je sila njeka bajna, 
s kć se knjiga ta otvara. 


ae  CVIETA. 
Pa kakova i gdje je sila ota, 
što koprenu neznanja s očij skida? 
JEGJUPKA. 
Po mudrosti višnjeg Boga 
u ruku nam kob je dana 
Ja ču s crta tvojeg dlana 
čitat sreću žića tvoga. 


CVIETA od šale. 


Pa kad je tako, evo ruka moja, 
da vidim, što mi pripjevaše vile. 


(Pruži joj ruku. Jegjupka ju pozorno proučava.) 

VLAHO tiho Luigju. 
Cuj, još je čas. Izginimo odavle! 
ZŽamotrit će nas, ne na sreću tvoju 


LUIGI prkosno. 
Umukni, rdjo! babe da se bojim? 
I krezub pas sto milja bi ju tjer6. 


JEGJUPKA zabrinuta pokima glavom: 
Čudno li se crte ove 
savijaju u pute kobne, — 
takov cvietak smeće zlobne | 
zar da dahom hudim trove? 


ĐDOJILJA u strahu. 
Ti nesreću joj dakle čitaš s dlana? 
| KNEZ. 
Občuvaj Bože! 
X LUIGI prkosan stupi pred Jegjupku. 
Vjerenici mojoj 
zlo gukala si, babo. E da vidim! 
Sad gataj, meni usud što dosudi! (Pruži joj ruku.) 


JEGJUPKA. 


pozire mu u lice pa se prene; onda se uzpravi, pa joj oči zasinu divljom 


vatrom. 
I tebi da ja gatam? Natrag ruku! 
Na čelu žig grehote ti se žari; — 
i ako ikad istinu naslutih, 
uz grieh i osvetu već na njem čitam! 
(Odlazi divlje, gorko se smijući.) 
KNEZ, MALATESTA, DOJILJA idući za njom. 


Što je? što, za Boga? što reče, babo ? 
“ (Izginu za dubljem.) 


CVIETA 


sklopivši ruke užasom gleda u Luigja, pa pokimavši glavom i ona ode 
: za drugimi. 








rw 

PRIZOR ŠESTI. 


LUIGI, VLAHO, MILJENEO, MARA, malo poslije CVIETA i 
pod konac DOJILJA. 
VLAHO uhvatio se za čelo i stoji kao zapanjen. 
MILJENKO s Marom prolazeći kraj Luigja. 
Oj, momče biedno, žalostna ti majka! 
Opačine ti kletva dušu mrči, 
i još bi drugim srdca mir otrovat . ... 
Ej zdravo, zdravo, sretni vjereniče! 


LUIGI biesan. 
Bljuj otrov, vraže! Na nebo ja se popeh, 
i grom će moj zakrčit ždrielo tvoje! 
(Kako se Miljenko prama njemu obrnuo, Luigi trgne samokres iza pojasa 


i izbaci ga na ni.) 


MILJENKO klecne. 


Jaoh, pogiboh! (Pane,) 


MARA klone na koljena. 
Oj, Bože! vječni -Bože! 


VLAHO oštro. 
Al sad se nosi, nasilniče krvni ! 


LUIGI 
izbaciv hitac od svoga bezdjela sav se smutio. 


T4 idem, idem .... 


(Vlaho ga uhvatio za ruku, pa ga odvuče. Odoše.) 


MARA. 


Jaoh, sladki brate! 
u krvi — mrtav ....27! 
OVIETA doleti iza dublja. 
Triesak zamnje gajem, 
tu mora nješto strašna da se sbilo. 


MARA jecajuć. 
Miljenko . ... 


"= 

CVIETA. 


Mrtav ? Ramenom mu krv 


se prosula — siromašni Miljenko! 
(Klekla do njega pa mu otvori zubun.) 
Obamrlo mu oko. Zar da sbilja . ... 
(U taj čas iz zubuna ispane slika. Cvieta ju pograbi i naglo se podigne.) 


MILJENKO 
otvorio oči i podigao glavu. Gleda zatravljen Cvietu. . 


Miljenko živ je. 
| | . | MARA 
Živ, o hvala, Bože! 
CVIETA 
usrujana bulji u sliku. Jednu je ruku pritisla na grud. 
T4 slika, Bože moj, u njegvih rukfi . . . 
DOJILJA dolazi. 
TA kud se vereš, diete lahkoumno ? 
Sva se umorih, lutajuć za tobom. > 
> (Cvieta ju rukom odbranjuje.) 
A što to zuriš? Gle, to j' tvoja slika. 
(Cvieta klecajuć korakne prema Miljenku.) 





(Zavjesa brzo padne.) 


ČIN DRUGI. 
U kući Malatestinoj. 


PRIZOB PRVI. 
MALATESTA i LUIGI. 


MALATESTA. 

Ja vidju: požgalo sunce pšenicu, ostao kukolj. Težke 
li mi starcu brige sa sinom razmetnikom. Ja ti svaki 
dan punim džepove pustimi dukati, a ti ih svaki dan 
izprazniš do zadnjega dinara. Evo sad ti ima dvadeset 
i pet ljeta, al još uviek razmećeš pjeneze, kao što diete 
ludo skupu igračku na prozor baca. Zar se još nisi do- 
mislio, što je zlato, skupocjeno zlato ? 

“LUIGI. 

Ne znam, da li mislim isto, što i ti. Ali svakako 
obojica dobro mislimo: Otac teče, sin raztoči. Ta inače 
bi prekipjelo, starče. 

| MALATESTA. | 

Proklet bio -— oprosti mi Bože griehe! Nevried- 
niče, da ti znadeš, što je srebro i zlato! Da ga znaš, 
toga nedosežnoga kumira, kako mu sviet naginje, kako 
ga obožava! Taj ti izrod pakla čovjeka, sliku božan- 
stva, zvierju promeće — krvoločni tigri kroz mora krvi, 
preko gomilanih lješina nesmiljeno, biesno za njim se 
jagme. Oh, zlato, zlato, ti si najstrašniji demon, što ga 
je pakao izrigao nebu na sramotu, svietu na propast. 

LUIGI. 
Toga ja još niesam izkusio. A čini mi se, i ti huliš 
svoga najvećega Boga, samo da djecu plašiš. 
MALATESTA. 
Umukni, zlosretniče, i ne grieši duše! 


LUIGI. 
Dvie tri voštanice svetomu Vlahu okajat će i ovaj 
grieh. Meni je zlato liepa sjajna, al na moju žalost vele 
sklizka igračka, stvoriteljica sviju slastij bujne mašte i 
vesela srdca. Prevario se onaj kralj poganin, komu je 
zlato samo gradove otvaralo. Daj mi ga dosta, a ja ću 
od njega skovati ključe raju božjemu. Vidiš, otče, tako 
ja mislim, pa zato mi ga prilično i treba. I grehota 
bi bila, da toli divnim, plemenitim svrham hočeš uzkra- 
titi, što treba, da ih čovjek postigne. 


“ > MALATESTA. a 
Čuvaj se momče, čuvaj! Rieči tvoje do Boga se 
čuju. Da su tebi ovi bieli vlasi, ne bi ti duši dali po- 
koja, spominjući, što je zlato i bogatstvo. Sjajna igračka 
oči ti zasliepila. Ta nije samo tebi, diete ludo! I meni 
su se od njega smutile oči. Al nisu od njegova, sjaja. 
Zar ne vidiš, kako se žari, kao da se je usijalo u vreloj 
krvi; a to je krv naših žuljeva to su krvave suze iz- 
gubljene nevinosti, krv je to iz bolnih, samrtnih rana, 
što se otvoriše leglom djavla požude i strasti, krv po- 
gaženih, satrvenih žrtava . ... 


LUIGI. 
Ti bulazniš, starče! Kakovih žrtava, ako Boga znaš? 


MALATESTA opet se sabrao. 

Tko se drzne glas svoj dizat proti meni? Ja sam 
Malatesta, svietlo mi ime poput sunca. A tko se usudi 
pogrditi zlatnu knjigu plemenite nam države, onomu se 
jezik izčupa na vječni spomen vlastite mu kletve. 








l 

LUIGI. 

Ti si mi danas nješto zle volje, otče, a ja s nje 
moram stradati, ne znam zašto. Koriš me. A tko se 
više ponosi svojim imenom no ja, sin dičnoga Malateste ? 
I znadem, što nam osvjetljuje ime: bogati smo, a to je 
dosta, da ovim kramarom zasliepiš oči i očaraš pamet. 
Kako bi tebe stranca inače i prijeli u svoj zlatni krug? 


MALATESTA. 
Ne ogovaraj dični ovaj grad, domovinu svoju! Po- 
kojna ti majka bješe iz prve porodice dubrovačke. 
i LUIGI. 


Tako je. A i sin tvoj će za mjesec dana u svoj 
dom uvesti najplemenitiju gospodju, kćer kneza dubro- 


 vačkoga. 


MALATESTA. 
I tko će nam onda biti premac u Dubrovniku ? 


LUIGI. 
Da Bog da, ne bilo mi ga već sada. 


| MALATESTA. 
Ja te ne razumijem. 
LUIGI. 
Zaboravih se, te sam puhnuo u stare diple. 


MALATESTA. 
Govori jasnije! Ne razumijem te. 


| LUIGI. 
Reci bolje: ,ne ću da te razumijem“. Da mi ti to 
sam na sva usta svak čas ne govoriš, ja ne bih ni znao, 
da sam sin bogataša Malateste. Jer sinu bogataša Ma- 
lateste svaki nikogović u kesu pljuje; prosjak na ulici 
bez pozdrava kraj njega prolazi, jer se od njega ne 
nada razbitoj pari; a u krčmara ne ima mu vjere ni 
za pol kutla vina. Ima sin, da se ponosi sa bogatstvom 
svojega otca. 

MALATESTA. 

Lažeš, dječače, na sva usta lažeš, samo da iz mene 
iztisneš po koji dinar. Evo ti dakle tvojega Boga (mci- 
kesu novaca preda nj.) — hrdja si, ali pred svietom ne smiješ 
da se pokažeš kao ništarija. 

: LUIGI podigne kesu. . 
Ta da njegda. -— S bogom, otče. 
> MALATESTA. 

Stani! Imam ti još govoriti ob osbiljnih stvarih. 

: LUIGI. | 

Tebi se danas nikako ne d& na šalu, otče. 


MALATESTA. 
Ne d& mi tvoja lahkoumna glava. 
LUIGI. 
Što je dakle dobra? 
MALATESTA. 
Sjedni se. Dvoje mi uznemirilo dušu . . .. 


LUIGI. 


Ta da, u dvoje bolje jedu a bolje i vuku. 


MALATESTA. 
Ti natežeš šalom, a mene strah mori. da ne moraš 
otčinski dom zamieniti sramotnom tamnicom. 
LUIGI. 
Ti si ipak otac, kako valja. Vidiš, ja na to još | 


nisam ni pomislio. 
MALATESTA. 


Drugomu se nije bilo ni nadati od tvoje lahke ćudi. 
A je li Miljenko kruto ranjen? 
LUIGI. 
Rekao mi Vlaho, da mu je zrno o zasjelo u pleće. 


MALATESTA. | 
Toj je po njega zlo. A o zna, kako će biti po tebe. 

LUIGI. 


Nije već još nješto. Vračar mu zrno već izvadio, 
a za petnaest dana neće nitko ni znati što je bilo. 


MALATESTA. 
Hoće znati, hoće. Drzki su ti kmetski jezici. 
LUIGI. | 
Sa ješka jezika i kazna ga snadje. 


|  MALATESTA. . 
Otac mu je bogat i već je zatražio plemstvo. 


LUIGI. 


Al ga ne steče, dokle god koji Malatesta u vieću 
sjedi. 
MALATESTA. 
Ti znaš, kolik ti je otac prijatelj kmetovom. — A 
čim te je prsno 
LUIGI. 


Bio je drzovit protiva Malatesti. 


MALATESTA. 
Drzovit — rad čega? 


LUIGI. | 
Ma bilo rad čega — kazna ga stiže. 
MALATESTA. m 
Ne moj sve tako na lahku ruku. Meni je Vlaho 
govorio. 
LUIGI naglo: 
A što ti je govorio? Reci ! 
MALATESTA, 
Ti si nješto nagao, Luigi. A što to bješe s onom | 
Jegjupkom ? | | 
LUIGI. 
Što bi moglo biti? Zar da ja budem tomu: kriv, 
što grozničave babe bez sviesti luduju. 

MALATESTA. 
Grozničava te baba znala ošinuti božjim gromom. 


LUIGI oštro : 
Sto ti je govorio Vlaho? 


| MALATESTA. 
Izpripovjedi mi svu kavgu tvoju sa Miljenkom. 


LUIGI. 
Sebi) Hvala Bogu, kad nije drugo. (sa gla) Moja će 
biti briga, da uništim tragove toga babjega ludila. 


MALATESTA. 
Učini, kako znaš, al se udilj čuvaj nasilja i — 
babjega ludila. 
LUIGI. 


Nasilja? Bojim se, krv mi tomu još nije dosta 
hladna. 


MALATESTA. 

Ti si bezbrižan, lahkouman, drzak — — ti si ne- 
zahvalan. 
| LUIGI. 


Vjere mi, dosta liepih svojstva u jedan mah. 


MALATESTA. 

Ne znaš ti, kolika mi o tebi skrb i briga. Ja sam 
osiedio častan i ugledan. Kad ulicom prolazim, i staro 
i mlado mi se klanja, a zavist iza mene šapće: gle, 
tuj ide bogati, plemeniti Malatesta. Ali da je komu čitat 
knjigu duše moje, grozom bi se uklanjao bogatašu, da 
ne bude učestnikom bolne, suzne mu sreće. Dan i noć, 
ljeta i godine ja sam radio i patio. Nezasitnomu ždrielu 
izdavnoga mora povjerih život — sreću svoju More ju 
gutalo i s njom p6 života moga. Po nesjegurnih dru: 
movih od Dubrovnika do Carigrada razbojnici mi raz: 
grabiše blago, izpiše srdce moje. Ja sdvajah — ali 
sdvojan pregnuh stostrukom snagom i stekoh novoga 





mom + 

zlata, nove časti. — Evo me vidiš močna i ugledna. Ali 
ne pitaj, što me to stalo pokoja, znoja, života, blaženstva. 
A za koga sam se mučio krvavim znojem? Komu sam 
žrtvovao više, nego li ti ikada pojmiti možeš i smiješ? 
Zar sebi? Ta ja ne uživah, što uživa guja, grijuća se 


ouprisoju gorskoga grmlja Imenu mćmu, djeci mojoj 


ja sam stradao, odolievao, stekao. Djeci mojoj!? Nju 


mi proždrie crna zemlja svu do jednoga. Na tebi ostaje 
ime moje, ti uživaš obilne plodove otčeve muke. A ko- 
olko me više mora boljeti duša, gdje te vidim neza- 
 hvalna — nezahvalna poput guje u njedrima. 


LUIGI. 
Ma tko o čem, a ti ćeš o mojoj nezahvalnosti. A 


oako i jesam svačemu kriv, ova mi ljaga za cielo ne 


i 


i 
' 


mrči duše. Tko me smije ukoravati najmanjom sjenkom 
toga grieha? Zar sam ja zato nezahvalan, što od tebe 
kadikad ištem po kesu novaca, da uzmognem živjeti 
prema sebi, prema imenu svomu ? 


MALATESTA gorko se nasmiešiv. 
A zar je zahvalan imenu svomu, tko se od dječijih 
nogu razmeće svietu na sablazan, roditelju na sramotu ? 


LUIGI kao zamišljen, postanuvši malko, 
Na sablazan i sramotu ... pa od dječijih nogu... 
(Podigne glava.) Al da se upitamo? tko je tomu krivac . . .? 


MALATESTA. 

Tko da je tomu krivac? Pa ti to smiješ pitati, 
nesretniče ? ! 

LUIGI. 

Bez zamjere, dragi otče. Ne mojmo se kavgati. Al 
uzmimo pravo: bijah djetetom, kad mi je umrla majka. 
Brata, sestre ne pamtim. A moj otac, otac mi i majka, 
toliko se je svedjer zakapao u svoje novce, u svoju 
trgovinu, da sam ja jadan bez roditelja, bez voditelja 

morao odrasti divlji kao u gori vuče. Da, pamtim jedno: 
kad si ti ipak kad tad prispio, da prigledneš sinu jedincu, 
a taj bi sin jedinac baš učinio kakvu vragoliju, tada bi 
ge ti nasmijao iz svega grla. — mudrosti svojega 
sinka! Takav sam ja odrastao; pa vidiš, otiče, valjda 
sam zato 1 tako podivljao. 


MALATESTA, 
A ne računaš li, koliko sam ja potrošio blaga, da 
te odgojim do vrstna, do plemenita čovjeka ? 


LUIGI. 

Opet tvoji računi! Biesa oni mariše, koji su primali 

liepi tvoj novac zato, da me odgoje do vrstna, do ple- 

menita čovjeka. Mješte da sam im ja bio učenikom, oni 
bijahu sluge mojoj obiesti i robovi tvojemu novcu. 


MALATESTA gorko uzdahne i tužno pokima glavom. 

Robovi novca! Uviek ta stara pjesma. (Za čas vedro.) 
Al opet si jedno naučio! Bar sad uvidjaš, kakav si bio 
i kakav moraš da budeš, ako želiš živjeti kao čovjek 
medju ljudmi. (Usrdno) Luigi, sinko, zadnje je sada vrieme. 
Mani se djetinjega prkosa, mani se mladenačkih ludo- 
rija. Budi pametan i ne poruši umjetnu sgradu naše 
časti, ne sramoti nam imena i spomena. Pa uztraj, sinko, 
uztraj u mudrosti, ne zadji stazom nerazbora i obiesti. 
Budeš li mudar i osbiljan, budeš li lukav kao zmija, 
to će mi biti jamstvom sreći i stalnosti našega imena 
širom ovoga krasnoga, taštoga svieta. — (Kao obnemogao.) 
Ja ti neimam ništa više da kažem. 

LUIGI. 

A ja ću razmišljat o tvojih riečih. Ne zamjeri, što 
sad odlazim. Idem bdjet nad sjajem našega grba. (0dla- 
ze6i). 5 bogom. (0de.) | 

MALATESTA. 


Idi! 





PRIZOR DRUGI. 


MALATESTA sam. 
— — Ti ćeš bdjeti nad sjajem našega grba?! O, 
da je to istina, ja bih rado pregorio pakao u srodna: 
pregorio bih sva strašila mračne budućnosti, što izrone 
iz dubina pakla, da:se smiju žrtvi. svojoj, da ju more i 
trape od večernjega mraka do cikle zore. — O Bože, 
zar su nebesa tvoja tako tiesna, da u njih ne ima za 
kloništa kajućemu se grešniku ? Ne tražim ja gledati . 
tvojega raja i blaženstva. Udari moje oči vječnom, 
mrklom tminom, ali me zakloni od groznih mora pakla 
svoga, da mi ne jedu srdca, ne piju mozga. — Sluge 
tvoje, što se hvale, da te znadu, zovu te dobra i milo- 
srdna. K meni dodjite, neznalice, i ja ću vam ga kazati, 
toga milosrdnoga Boga. Ruka mu ne sije blagoslova, 
ona munje hita na svoje ljubimce, koji se griehom začmu, 
opačinami živu, tamjanom umiru. — Ali zar sam ja 
gori od drugih? Na meni jedna, na vama sto ljaga. Pa 
ipak drzko i oholo dižete oči njegovu licu, i vaše samo-, 
mile molitve najgrešnija su hula sveznajućega božanstva. 
Vi ste propali poput angjela odmetnika, vi ne imate ni 
savjesti više, da vas mori. 


PRIZOR TREĆI. 
MALATESTA, starac LORENZO. 


LORENZO. 
Oprosti mi vaša milost, ako možda ne dodjoh u 


sgodni čas. i 
MALATESTA prenuo se. 


(Sebi) Glas moje savjesti, — Da si mi zdravo, Lo- 
renzo. Što te dovelo k meni? 


LORENZO. 
Moje štovanje, odanost moja prema vašoj milosti. 

MALATESTA 
ovdmalhne rukom, kao da ga hoće odbiti od sebe. 


A drugo ništa ? 
LORENZO. 


Pa da pitam, kako vaše milosti zdravlje. 


MALATESTA. 

Na pitanju ti hvala. Al se mani te ,milosti“. Mi 
smo — stari znanci. 

LORENZO. 

Još više nego znanci. Jel' te, mi smo i prijatelji, 
srdce i duša? A da znate, kako mi srdeu godi, što 
imam prijatelja —- Malatestu! 

MALATESTA. 
Izbor ti bješe sretan. Ja ti zavidjam. 
LORENZO tiho se smije. 
MALATESTA. 
Ti se smiješ?! 
LORENZO. 
A vaša milost zar nije dobre volje? 
MALATESTA. 
Ja i ne pamtim, kad sam zadnji put bio veseo. 
LORENZO. | 

Gle, gle! Zato valjda i zaboraviste upitati staroga 

prijatelja za njegovu nevoljicu. 
MALATESTA. 
Prištedio mi pitanje tvoj veseli smieh. | 


| LORENZO. 
Varate se, gospodaru! I nevolja zube kesi — bieda 
i nevolja. 
MALATESTA. | 
Bojim se, u tvoje nevolje raztrošni su zubi. 
LORENZO. 


TA vi kanda joj bugarite, gospodaru ! 

MALATESTA. 
A.ti kanda mi se rugaš — - 


LORENZO. 
Varaš se, opet se varaš, Malatesta. Ako ću se ema 
rugati, ne ću — tebi. Tebe ja žalim, jer si... . 
MALATESTA. 
Grom — —! 
LORENZO. 


Ne kuni se, brate! Zar te nije strah Brno 


MALATESTA. 
Oslobodi me, Bože, napasti! 


LORENZO. 
Izčupaj si dušu, Malatesto, i Bog ti je uslišao molbu. 


| MALATESTA. 
- Odtale, skote, ili ću paščad nahuškati na te. 


LORENZO. 

Tako, tako, Malatesta. Plani gnjevom, pa ćeš-mi 
se kud i kamo bolje dopasti nego kad plačeš i sdvajaš 
kao baba. Ta što će staroj vučini janjeća odora ? 


MALATESTA. 
Jaoh, pogiboh od rugla i sramote. 


| LORENZO. 

A da — pogibaš evo već četrdeset godina, i još si, 
hvala Bogu, živ i zdrav. I te kako zdrav. Čisto mi se 
topiš u salu sreće i obilja. Pa takov da Posnsa 1 Ti se 
šališ, gavane Malatesta. 


MALATESTA razjaren. 

Pravo reče, ne ću poginuti. U moje poštenje ne 
dirnu .knez dubrovački: ; ime mi štuje dužd Mletčanin ; 
znade ga padišah carigradski. A ti, skote podli — ti 
češ mene da upropastiš? Ha, ha, ha! (Pograbi ga za ruku.) 

Miler: Cvieta i Miljenko. 3 

Amo te sa mnom na sudište, da ondje pravdi na oči- 


gled sgazim guju, kojoj sam ludjak davao po sto puta, 


da se ogrije na mojim grudima. 


LORENZO. 


Budi tako! Samo ćeš dopustiti, da ti guja, dok je 


noga tvoja ne sgazi, još jednu zacikne. Bit će ti pjesma 
mila — samo ju slušaj. Kada ti u krugu onih vaših 
zlatoždera podigneš svoj zlatozvuki glas, kad ti ondje 
zagrmiš kao gromovnik, kada ti iz onih vašieh nebo- 
tičnih visina staneš napinjati vojsku smrtonosnih striela 
a na mene neznatnoga gmaza, što ga je jedva vidjeti u 
prašini, koju vi nogama gazite: onda će taj sićušni 
crvak zaciktati staru gudku, koja te do sad spasla, te 
se ne utopi u svom salu — gudku od četrdeset godina. 
Ha ha ha, sjećaš li se još onih krasnih časova, kad ti 
je bilo dogorjelo do duše tamo onkraj mora — kad te 
je gonila furija sumnje, užasa od žrtava, što propadoše 
plienom poganoj ti želji za pustim zlatom? — I ne 
htjede vrag svoga da zapusti. Dovede te amo u tiesni 
krug ovih poštenih ali priprostih trgovčića. Lažni sjaj 
lažnijega imena, zveket krvavoga zlata njim ogluši pamet 
a tebi glas savjesti. Tko bi još tu zagonetku odgonenuo, 
da opaka žedja za poganim blagom u vrelu, gdje je 
sama pogasla, znadš utopiti i užasne aveti zločina, koji 
je pravdu božju u ruglo izvrgnuo! Ali opet je lija do- 
lijala prije, nego što joj je bilo na kraj mudre pameti. 
Kad si se najljepše banio u svojoj novoj lažnoj sreći, 
onda se je iz nebuha pomolio onaj, kojega si ti njekad 
znao upotriebiti orudjem svojih zločina, a kad je djelo 
bilo svršeno, ti ga odvrgnu od sebe sa Judinom na- 
gradom. Ti mudra glavo, mislio si, da si propašću svo- 
jega njekad u nevolji druga dostojno ovjenčao, dično 
svoje djelo. Ali te nadmudrio tvoj ortak. Ako sam ja 
smio igrati se sa ljuticom gujom, ja joj dobro ogledah 

otrovne zube, pa kad je trebalo, ja sam ih se znao i 
čuvati. E, da si to mogao slutiti! Ta ne bi me. onda 
bila minula sudbina tvojih drugih žrtava, pa makar mi 
ti sam svojimi zubmi morao izderati dušu. Ali kad nije 
bilo druge, ti si se opet sa mnom liepo pametno slagao 
sve do danas. Istom danas mi njekako poče posrtati. 
Ali ništa za to. Ako ti je sbilja dodijalo, sa mnom, sa 
bičem tvoje savjesti se natezati, a ti stupi pred one, 
koji su do sad zlato tvoje, a nisu ti crne duše odvagali 
na tezuljah poštene si sviesti, pa ćemo vidjeti, što će 
pretegnuti — tvoje čuveno ime ili moja gudka — gudka 
od četrdeset godina. | 


MALATESTA manen od boli i gnjeva. 

Nek ti se želja izpuni, brate Lorenzo. Bar će se 
sviet nagledati čuda nevidjena. A kad tvoja tezulja pre- 
tegne, kad nas budu vodili uz klik svjetine do morskoga 
žala, da nas ondje izmire na dnu sinjega mora: onda 
ću ja još divno završiti gudku našu. Zarinut ću ti nokte 
u prsa, da odgalim srdce prijateljsko, što mi nije do 
jako prestalo kucati gromoyi sudnjega dana. Pa ćeš se 
onda i ti, srdce bratinsko, umiriti sa mnom u ljuljaju 
hladjanih valova. — Hajd sa mnom! Ja sam spreman 
na sve, što srdce tvoje od mene ište. 


LORENZO. 

Ha ha ha, to će bit svatovi, da im nije bilo sličnih 
u Dubrovniku. Patricij ove države, šurjak čitave te go- 
spodske svojte, do sad prvi do prvih, stupiti će gavan 
Malatesta u sredinu njihova zlatna kola. Plemenita mu 
braća, što se nikad do sita ne naslušaše vele mudrih, 
za boljak njihov oduševljenih mu riečij, već će -u na- 
pried poskidati kape i pogladiti dlanove, da jednom du- 
šom povlade njegovoj mudrosti i čestitosti. Pa tada, će 
ini div Malatesta na jedan put odgaliti svoju crnu dušu, 
izlanuti će jednim mahom, da im je uljegao.u toplo 

šk 

gniezdo kao ljutica u golubinjak ; da im je ime dično, 
plemenitu krv, da bračnu postelju oskvrnuo razbojnik, | 
krvopija, pržibaba; da su se sljubili sa najgadnijim iz- | 
metom pakla, koji nije pristao ni u krug kužne i po- | 
gane štenadi. Ha ha ha, onda da vidiš graje i pokora. 
Kao razjarena junad riknut će na tebe, sladki moj u 
nevolji druže. Krvnik će s tebe sderati to tvoje svileno | 
ruho, da te zaodjene vrećom izdajice, pa kao da ih je 
po tvom dodiru snašlo prokletstvo, izpratit će te jadni 
otci domovine u pokorničkih odorah, pepelom posutih 
glava na morsku pučinu, neka te ona poklopi i otme 
božjemu suncu i čovječjemu vidu. — — Pa toliko buke 
zato, da se oprostiš mene? Toga ja ne mogu vjerovati. 
Zarad prosjaka Lorenza, koji nije vriedan, da poljubi 
prašinu, što se uhvatila o pljuvačku vas velike gospode, 
da uglednik Malatesta tako ide sramotit svoje slavno 
ime, čast plemenite države dubrovačke ? Tko bi išao da 
izsuši more pa da mu sa dna izvadi šaku gliba? Tko 

će rušiti Libanon, da sgazi glistu, što mu je u koren 
uljegla. Sad se preda mnom viješ i previjaš. Sad i sam 
uvidjaš, da si ludo bulaznio spremajući se na osvetu 
proti meni. Pa vidiš, to je sve suvišna muka. Ali ko- 
liko te žalim, ipak si samo ti kriv ludoj komediji. Zašto 
i. škrtariš tako svojimi parami? | 


 MALATESTA klonuo. 


Ja sam trska na vjetru. Koliko išćeš, da te se 
oprostim za uviek ? | 
LORENZO. 


Za uviek? Kako bih lahko sada mogao zaiskati 
jezero blaga; a ti bi ga i dao, samo da me se oprostiš 
— za uviek. Pa neka mi se to jezero blaga još danas 
izpod ruku razpline bez traga, ja bih još danas mogao 
doći, da opet tražim bar toliko odkupnine — za uviek. 
Vidiš, ja sam pošten pa ne ću da te prevarim. Al za 

to se nadam, da ćeš ti poštenje moje znati ocieniti — 
i nagraditi. 
Ć. MALATESTA dobaci mu njekolike kese. 
Otrovom ti se provrgao zalogaj hljeba, što ga kupi 
ovim novcem. 


LORENZO 
smijući se podigne novac te ga skrije kod sebe. 


Sreća te mi ne ureče pečenja i zlatne kapljice, ko: 
jimi će se provrći ovaj tvoj novac. — Ja vašoj milosti 
ljubim skute i koljena. (0ae.) 


MALATESTA 


počekavši ogledne se, kao da bi se bojao, da je Lorenzo možda još tuj; bolnim, 
sdvojnim pregnućem: 


Oh, uzpravi se, Malatesta, izpod trha groze i užasa, 
pa budi, što si do sad bio: Malatesta! (ode. 


PRIZOR ČETVRTI. 
LUIGI i malo poslije JEGJUPKA. 


LUIGI dolazeći. 

Liepih li danas gostiju u našem domu. Na stubah 
evo sretoh starca Lorenza, koji će nadžedjati najsušije 
grlo mornarsko od Trsta do Kotora; a za čas počastit 
će nas vještica Ciganka, koju je samo vrag dopuhnuo 
amo izsred vrzina kola. — Trista mu jada, te se plemić 
moram pogadjati sa gadom ciganskim! Al ne moj ni 
sanjati, babo, da se ja tebe strašim. Tu sam ja go- 
spodar, a ti gmiži preda mnom, il će doći vrag po 
svoju vjerenicu. Pa i onoj kmetskoj vjeri skuhat ću 
poparu, da će ju pamtiti, dok je — živ. Još da me ta 
rdja preteče! A nameće mi se, kao vampir. Ja danas 
k njoj, a on joj se sve šulja okolo kuće. Sva mi je 
krv briznula u glavu — od biesa — od ljubomora — 
što li je bilo. Ha ha ha, Luigi, liep si mi delija! Ti 
kao da počimaš ludovati za djevojkom! Nu neka, neka. 

Kakova je Crieta, takove ne rode kao smokve, a krv 
nije voda. Ta bit ćeš moja — a šišmiši mi zaista puta 
zakrčiti ne će, (Njetko zakuca na vratima.) Ah eVo moje ne- 
volje. Liepe li slici prilike! Od svietla angjela spadoh 
na crnu vješticu. (Kuca opet) Amo, babo! 
JEGJUPKA klanjajući se ulazi. 
Ljubim vam biele ruke, milostivi aja 
LUIGI. | 
Mani se sliepe rabote. Samo tri pode od mene. 
JEGJUPKA smije se. 
LUIGI, 

Blago svakomu, tko je dobre volje. Što je tebi 

smiešno, babo luda? | 
JEGJUPKA. 

Ta ništa, ništa, milostivi gospodičiću, a da bi vas 
moglo zanimati. Pala mi onako na um davna uspomena 
— uspomena mladosti moje. 

LUIGI. 

Žar si i ti kad bila mlada? 

JEGJUPKA. 

Davno je to sve _minulo; al sam i ja bila njekoč 
mlada, mlada i liepa. I tako sam bila liepa, da me nisu 
samo moja crna brača gledali kao kakovu kraljevnu, 
nego su se i kojekakova bjeloputna gospoda pomamila 
za mnom. Pa da vam kažem, milostivi gospodine, 080- 
bito je za mnom čeznuo njeki gospodičić, liep kao i vi, 
milostivi gospodine; mlad kao i vi, milostivi gospodine; 
bogata, otmjena roda — baš kao i vi, milostivi gospo- 
dine. Baš vaša slika i prilika. A meni ludoj curi na- 
pokon se sažali taj liepi, mladi gospodičić, gledajući, 
kako za mnom, čezne, bljedne, sahne, vehne. Ja mu 
uslišah tople molbe, gorke uzdisaje, i dadoh mu, što 
sirota Jegjupka dati može: srdce, dušu, da poštenje 

svoje. A vjerujte, milostivi gospodičiću, ima poštenje i 
u Ciganke. A kad sam onomu liepomu gospodičiću bila 
poklonila ljubav svoju, prodala sebe, onda me je, na- 
uživši se mojega poštenja, hulja ota — ne, već taj mi- 
lostivi gospodičić, odvrgao od sebe kao kužnu vašku, 
pa je grohotnim smiehom kesio zube na mene nesretnu, 
sdvojnu, očajnu. Kako je moja kći — ne ne, već kako 
sam ja to pregorjela, to i Bog zna. Bar sam kušala da 
pregorim, — tA inače već bih davno svisla od jada. — 
Oprostite, milostivi gospodičiću, ako sam vam dosadila 
bajkom, koja mi je baš sada pala na um, kad mi re- 
koste, da se uklonim do tri koraka od vas. Tako se 


mienjaju vremena. 
LUIGI. 


Jesi | sada gotova sa svojom bajkom ? 


JEGJUPKA. 
Gotova — ne gotova. Možda ćeš si ono, što sliedi, 
i sam domišliti. 
LUIGI. 


Ha ha ha, kad smo već spali na bajke, neka bude 
bajka za bajku. I ja ih znadem, babo moja. Imadoh 
prijatelja, bijaše mi baš slika i prilika. Taj mi se pri- 
jatelj njegdje namjeri na garavu djevojku. Kažu, da je 
bila liepa. I ja sam ju vidio, i vjere mi, bila je vriedna, 
da se čovjek njome našali. Tako je mislio i moj pri- 
jatelj, i šala se započe. Nu da si vidjela čudo! Garavica 
primi šalu za istinu te planu živom vatrom za mojim 
prijateljem. A to mu se njeko doba i miljelo. Ali šala, 
kad odveć dugo traje, nije više šala. Tako je mislio i 
moj prijatelj. I podje mu za rukom dokazati garavici, 


da to sve nije bilo nego šala — pusta šala. Onda se 
prijateljski razstadoše. Ja — (popravlja se) Prijatelj moj 
ode putem svojim, a i garavica svojim — to jest: sko- 


čila je u vodu skupa sa svojim šarenim kopiletom. Pa 
mi sad reci, babo, nije li ta cura bila luda? 

JEGJUPKA grčevitim smiehom. 
Ta da, golube moj, luda je bila — luda. 


LUIGI. 
Dok je šalu primila za istinu. 


JEGJUPKA. 

I ludo zaglavila. Ha ha ha! 

LUIGI, 

Je li, da je bajka moja smiešna? Nu da ju za- 
vršim. Slika mi i prilika, prijatelj moj na to iz onih 
krajeva podje domu svomu. Pa da vidiš vraga! Tragu 
mu se bila priliepila njeka crna, huda babetina, onoj 
garavici kuma, što li joj je bila. Pošla baba za njim, 


da si kćer — da kažem: kumče svoje — osveti! 
m. JEGJUPKA. 
Gle gle, da ju osveti! 
LUIGI. 


Al prijan moj ne budi lien, već pograbi babu, pa 

šibaj s njom iz grada. Krvnik ju bičem izpratio. 
JEGJUPKA zagušeno se smije. 
LUIGI. 

Pa mi sad reci, babo: nije li babi bilo pravo? 

| JEGJUPKA. 

Hijela vještica da se osveti velikomu gospodinu! 
Tko je još takova šta vidio na svietu? 

LUIGI. 

Pa i ne će, dok bude svieta — i mene. Al ja 
vidim, da si i ti prihvatila, što ja mislim o toj smiešnoj 
stvari. Mi smo si dakle prijatelji, babo, pa te ja valjda 
ne ću morat krvnikovom pratnjom odpraviti iz Du: 


brovnika. 
JEGJUPKA. 


Hvala vam, milostivi gospodičiću, -stostruka vam 
hvala na neizrecivoj dobroti prema siroti prosjakinji. 








41 


| | LUIGI. 
Vidim, mudra si, babo, pa znaš, s kim imaš posla. 

| — Nu sada slušaj, zašto sam te dozvao amo; jer za- 
ista nisam zato, da si pripoviedamo -— bajke. Ja sam 
čuo, da se vi Jegjupke razumijete u koje kakove ču- 
dnovate čini. Jesi |P i ti iz toga kola, vračaro? | 


JEGJUPKA. 
TA već nisam ni ja bila bez učitelja. Što znam, 
to dam. | 
LUIGI. 


Daj mi dakle, što mi treba! 


JEGJUPKA. 
A što vam treba, milostivi gospodičiću ? 


LUIGI. 

Ne znam, kako bi mu rekao. Al čekaj! Recimo, 

da se to zove — ljekarijom. Da, da, treba mi njeka 

 ljekarija. I to takova ljekarija, s koje bi čovjek brzo 

— nenadano — ozdravio. Al on baš ne bi morao znati, 
da ju je poždro — tu ljekariju. 


JEGJUPKA. 
(Sebi) Ubojice! (Njemu) Razumijem vas, i bit ćete slu- 
ženi. Oh, ima u mene svačesa po malo, pa i ljekarije, 


s koje će svatko, makar samo prinjušio, brzo — ne- 
nadano — ozdraviti. (Smije se odurno.) 
LUIGI. 


A ti daj! Ja ću ti ju gospodski naplatiti. 


JEGJUPKA opet se smije. 

Evo vam je, milostivi gospodičiću. Ja svoju vrača- 
riju nosim uviek uza se. (Vadi škatulju iz torbe.) Gledajte evo 
ovu bočicu pa u njoj zlatoliku vodicu. To vam je čudo- 
tvoran napitak. Samo dvie tri kapi u čašu vina, pak 
bolestniku ne treba više lieka do sudnjega dana. 

LUIGI pograbi bočicu. | 
Evo ti, babo, nagrade za jedno ljudsko zdravlje. 


(Dobaci joj punu kesu i odlazi) Ej skote kmetski, sad ću te iz- 
liečiti — od ljubavi! (0de.) ' 


JEGJUPKA podigla kesu, 

Ha ha ha, sad sam te uhitila, ohola, preuzetna huljo 
gospodska! Ti si se prvo stao groziti meni, osvetnici 
kćeri svoje, pa da podkriepiš prietnje svoje, udario si 
sa mnom — pazariti! Pa ti misliš, da će mati jedna 
primiti ove pare kao krvninu za umoreno diete, da če 
ti za njih još jedan život ljudski prodati! Idi, ludo, ti 
si jedva vriedan osvete — moje osvete! 


(Zavjesa padne), 











ČIN TREĆI. 
PRIZOR PRVI. 


Vrt sa ulazom u zadku. Na desnoj strani 
kuća sa malom galerijom oko visoko namje- 
štenih vrata, a s galerije uz stienu idu stube 
dolje u vrt. S prieda u kućnom zidu lik bogo- 
rodičin i pred njim gorući žižak. 


Mrak se hvata. KNEZ i CVIETA dolaze iz vana. 


OVIETA. 

Oh, da mi znadeš, otče sladki, kako 
sam sretna sada, nakon trides't dana 
gdje opet prvi put pozdravljaš prag 
svog doma. Gadna li je služba ta, 
što čovjeka slobode zlatne liši, 

što supruga iz krila ženi trgne 

i otca djeci otme, državnik 
maglovitim da raboti tek harom. 


KNEZ. , 
Ne sbori tako! Težka služba — da, 
a] gadna biti ne može, gdje čovjek 

na korist domovini sveze nježne, 

što domu ga i svojim pripinju, 

za malo popusti — ne razkine. 

A gledam li tu krasnu zemlju našu 

krševitu al po nas blagoslovnu 

i usred kršij alem-kamen taj: 

naš Dubrovnik, koj' imenom si dičnim 
svijetom slove, kudgod more sinje 

o žalovih se lomi ove zemlje, — 

ta kako da mi srdce ne uzigra, 

što sretna kob mi dade, ovu baš 

da: zemlju krasnu majkom zvati smijem! 


Oj majko dična vriednijeh sinova, 


sa kojih viekom lice tebi svietlo, 
daj Bože, viekom čestita nam bila, 
nad tobom viek se krilila sloboda — 


i hvala ti, oh stostruka ti hvala, 


što zadnji niesam, kojeg takova 
na službu sebi, domovino, zoveš! 


CVIETA. | 


Tvoj hvalospjev za mene j' ukor, otče, 
što nesmišljeno zanovietah; ali 

i ja znam ljubit domovinu svoju. 

Doduše ne gledam joj moći ni bogatstva, 
što brodovje ga nebrojno pronaša, 

nit shvaćam vaše hvaljene slobode, 

na koju neman dvoja hlepno vreba: 

al nad sobom nebesa vidim blaga, 

s njih Bog na liepu nam se zemlju smieši, 
i spominjem se majke, kako j' našoj 
milotnoj rieči učila me diete, 

i slušam pjesme zvuk, gdje milja pun 

i dragosti se klikćuć nebu vije — 

te osjećam, da ljubim rieč i pjesmu 

i krši t6 i nebo, kog se tiču, 

i narod taj, bezazlen što i mio 

k6 i ja duh u pjesmu prelit ište. 

Oh, i ja ljubim domovinu ! 


45 


KNEZ blago se smiešeć. 
Da da, 

mi umom oštrim, hladnim ponosom, 
vi srdcem blagim, vrućom ljubavju. 
A sretnu li se naše misli, želje: 
mi znamo, a vi osjećate, zašto. - 
Da srdce, srdve — to je čudan svat, 
o mlade grudi dok još živo kuca ; 
kad jednoč sobom nemirno uzavri, 
tad s bogom pokoju! i po nas starce. 


CVIETA. 
Zagonetkom mi sboriš, dragi otče, 
a ja ti na nju odgovora ne znam. 


KNEZ. 

Gle vragolanke, kako hinit um'je! 

A dobro joj je znano, kol'ka briga 

me starca obuzela, kako ćemo 

već za koj! dan što ljepšu slavit svatbu. 


OVIETA. 
Što, svatbu? Čiju misliš slavit svatbu ? 


KNEZ. 
Ti ne znaš? Čiju, ako ne ću tvoju ? 


OVIETA. 

Jaoh moju! — Oteu dodijala kćerca 

i sreća njena, što ju harna nadje 

u ljubavi spram roditelja, tihoj 

u zabitnosti.rodnoga si doma. 

A_sad iz okrilja ju.goni svć6ga, 

pa nek o buri stvor se nejak skrši. 
KNEZ. 

Ne grieši duše zliedju roditelja, 

gdje mezimici sreću stvarat ište! 

OVIRTA. 
Nju stvarat — da, — al stvorit nikad ne češ. 
To užas meni srdca moga kaže. 


KNEZ. a 
Da srdce ludo razum vedri svlada, 
nut čudno robje čudna gospodara! 
Ja ti odabrah vjerenika mlada. 
da ugledom i nebrojnim bogatstvom. 
u cieloj zemlji ravna njemu nejma. 
= CVIKTA. 

I čudna o njem sviet junačtva priča: 
da Padovu je ostaviti mor6 
rad kojekakvih prepoštenih djela, 
da noćju ovdje plemić se razbija 
i prijatelja strojem nevidjenim 
k6 lupež prorazi po bielom danu... 
(Više sebi.) Biromašni Miljenko! 

KNEZ. | a 
Gledaj vilu, 
gdje za pastirom krasno cviljet znade! 
Zar da se pučan drznd, smjelom rukom 
za kćerju segnut kresa dubrovačkog ? 
Potegni ruku, kmetski skote, da ti 
ne usahne na usijanom maču! 
A ti ćeš slušat, djevojče, što otac 
gospodar tvoj ti zapovieda Hajd'! 


(Uhvati ju za ruku te ju odvede sa sobom u kuću.) 


PRIZOR DRUGI. 





Već se smrklo. MILJENKO zaogrnut kabanicom, udje ulazom | 


iz vana. Poslije CVIETA. 
MILJENKO. 


Oh, evo mene u božanskom raju, 
Kiem vila mojih sanja boguje. 

Svud pokoj tih, tek ovim grudma bolnim 
čeznuće bajno san i pokoj krati; 
čeznuće, jaoh, tmuli onaj crv, 

grob nadam našim a i nam što kopa. 

Nu hladno budi, srdce! buknut ne moj, 
k6 da ti drugu grud uzplamtit valja. 
Jedina ti se sada puni želja: 
nesudjeni angjelak tvoj će doznat, 
što naliepom te otrovalo sladkim —- 


a što bi drugo da ti je na svietu ? 
(Metue komad pergamena na ogradu galerije.) 


I orao se pod oblake vije, 


al bliže suncu krila mu se prle. 
(Popošavši još se jednom osvrne.) 


A sada s bogom! mira hrame sveti, | 

ne skvrnila ga tajna nesretnika! 
CVIETA : 

u bieloj noćnoj haljini, izašla na galeriju. 

MILJENKO. 

Nu Bože sveti, kakva pričina 

omamila mi oko divnom varkom ? 

Zar danica zaboravi svoj tiek, 


o pćnoči da oku tek se kaže? 

(Kleknuvši razširio ruke prema njoj pa govori u pol glasa:) 
Da Cvieto, ti si — cvietče srdca moga, 
ti sanče moj, ti pričina mi rajska! (stanka.) 


CVIETA naslonila se na ogradu. 
»A ti ćeš slušat, djevojče, što otac 
gospodar tvoj ti zapovieda!“ Jaoh, 
da takva rieč iz usta roditelja, 
ljubećeg roditelja doći mora! 
TA što se sjećam prošlijeh časova 
od kolievke pa sve do ovog dana, 
on otac mi i mati, cieli sviet, 
u kom se učih mislim, osjećajem. 


48 


Rieč njeg'va ljubav, pogled, svaki dah “. 

bje izraz ljubve, sunce žića m6ga. 

A na nebo sad nadveo se oblak, 

strahovit se na moje slegni sunce, 

zadušit će ga —- a sirota Cvieta 

u mrtvoj, vječnoj čamiti će tmini . 

Al što je ovo? odkud ovaj listak 

i slova na njem! Kakove li glase 

i komu da ih nosi? čudno li 

mi srdce netom buniti se poče! 

Da | nije meni? al od koga da je? 

ta ja na svietu prijatelja nejmam .... 
(Podje niz stube do žižka i klekne da čita.) 
MILJENKO stojeći sveudilj u zadku, sebi : 

Oj, diete plaho, što no u čas nujan 

kroz suze sviet sav nepr'jateljem motriš! 

A nut za stotinu ti jedno srdce, 

što sto života žrtvom bi ti dalo. 


CVIETA sve više ganuta čitala slina; Ustad». 
Miljenko! on, ah on je to: Miljenko! 
I on me ljubi! A ja sgrieših luda, 
da sama trpjet moram na svijetu. 

Ne, nisam sama — ta Miljenko moj je 

i s njime cio sviet i nebo rajsko! 
(Uzhićena pane na koljena.) 

Oj, hvala ti, moj Bože, vječna hvala! 

dah plama tvojeg žiću me povrati. 


(Pozrievši blaženim pogledom na nebo glava joj polagano klone na prsa. Grudi | 
joj se silno nadimlju. Na jednom poskoči i govori sve to više uzrujana.) 


Ah jaoh meni, ujede me guja, 

pred nebom mojim što se gadna koči! — 
Pred nebom mojim? Oh, ti moje nisi. 
Na pragu mu dva vidim grozna lika: 
grozotnim jedan smiehom na me reži. 

za žrtvom svojom lednom siže rukom, 

a drugi mačem plamenitim brani, 
te uteć onom' strašilu ne mogu. 
Tuj raj izgubljen, ondje pik6 zieva — 
o Bože, zar sam grješnica tolika? (Jeca) 


* MILJENKO sebi: 
Ti grješnica? TA ti si angjel božji, 
al sviet božanstvu slijep gnjevan hlepi 
pogrdit ga, božanski lik mu satrt. 


OVIETA. 

Ne, nisam grješnica! nebeski glas 

mi šapće: prava, čista ti je duša. 

Al od kud onda grozne slike one, 

što poput srda grud mi bolnu more? 

na mene zašto piko da se svali? 

Oh utjehe mi dajte nesretnici ! 

tek jedan tračak utjehe — ja sdvajam. 
(Onemogla klone.) 


MILJENKO 
priskoči te ju uhvati na svoje ruke. U taj mah ona se trgne i uzmakne, te ga 
gleda sva ukipljena. Sad on razgrne kabanicu, koja mu spadne sa ramena. 


Ne zabludi u noć sdvojenja, komu 
žar ljubavi put nadi tješnoj kaže. 
CVIETA. 
O Bože, kakve rieči — čij to glas 
i uha mog i srdca mi se kosni ? 
MILJENKO. 
Miljenko to je, milju sv&m' što leti. 
CVIETA. 
Miljenko? i sbilja Miljenko ? il 
me samo mašta sanjom divnom vara? 
MILJENKO. 
To nek ti burni kucaj srdca ovog 
i žarki cjelov s usta mojih kaže. 
Miler : Cvieta i Miljenko. ' 4 





CVIETA baci mu se na grudi. 
Da da, to srdce burno — ovaj zagrljaj — 
l cjelov — (Cjeluju se žarko. Tiše, blaženim glasom) cjelov “a 
(Glava joj klone na njegove grudi.) 
MILJENKO. 
Ti si nebo moje! 


CVIETA razabire se. 
Oj divne jave izza strašna sna! 
as prije pred mnom razjazi se zemlja, 
da nesretnicu u svoj brlog vrgne, 
a sad raztvorilo se širom nebo, 
i ljubki Bog uzkrisio me k sebi. 


MILJENKO. 
Ti dobra dušo! kao pjesma sladka 
iz tvojih usta rieči te se krile, 
i njimi život meni sint novi: 
ja tebi živem, našoj ljubavi. 
OVIETA. 
U dobar čas mi poslala te vila, 
sad, gdje mi ljubve kao nikad treba. 
Sa ruba groba mračnog ljubav tvoja 
me divnom snagom ljepšoj spasla sreći: 


MILJENKO. 

Sirota Cvieto! žalim tvoju kob. 

Nu ne boj mi se! Ono sunce blago, 
što do sada nad ovim cvietkom sjalo, 
razagvat će i ovu maglu pustu: 
rumenija osvanut će ti zora. 


' CVIETA zabrinuta. 
Oh ne će, ne će. Prijaznom' mi otcu, 
starini vrloj, dici roda svćga, 
tek jedna ljaga dušu mrči čistu, 
a to je mržnja, što mu ravno nije. 


DI 


On Malatesti kćercu svoju proda, 

jer mu po djedovih je ime slavno, 

jer pjeneza mu sva je kuća puna. 

A zvuk sa .zvukom, sljubit novac s novcem — 
po Dubrovčana druge sreće nejma. 


MILJENKO. 

Ti prestrogo ob otcu svome sudiš. 

TA on je dobar kano dobri dan 

i ljubi tebe više od života. 

Pa kako onda sreća tvoja da 

ob umišljenih predsudah se skrši ? 
n CVIETA. 

Daj Bože tako! Ali rieči grozne, 

što ih večeras čuh iz njeg'vih usta, 

su drugoj misli učile me jadnu. 


MILJENKO. 


Što, grozne rieči, a iz njeg'vih usta? 


j j CVIETA. 
I to tim groznije, što hulom grdom 
sve nade moje, tebe pogaziše. 


MILJENKO. 
Ma kako mene, ako Boga znaš? 


CVIETA. 


Oh, još mi i sad srdce bolno drhće 
Ob udaji se mojoj stvori govor. 

Te kako mi hvaljaše Malatestu, 

ja mu spomenuh, što se o njem priča 


po cielom gradu — pa mi nehotice 
i tvoje ime se na usta krade. 
Anato.... 

MILJENKO. 


Šta on na to? 


D2 


CVJETA. 

Kazat ču ti. 
pZar da se pučan“ — to su njeg've rieči — 
»Zar da se pučan drznu, smjelom .rukom 


za kčerju segnut kneza dubrovačkog ? 


Potegni ruku — kmetski — — skote — da ti 
ne usahne na usijanom maču . . . .“ 


MILJENKO. 


Gle živa biesa u te stare glave! 
To dakle sbori dobri starac, kog se 
dobrota u sonetih gradom slavi ? 
Bad na jedan put izpod mehke šape 
se oštra pandža kaže biesna lava. 
Al čekaj, lave, da ti lovac smjelan 
i spreman na boj žile ne podsieče! 

| | CVIETA žalostno. 
Oh da sam mučala! Pun gnjeva sad 
na slaba starca tašte sipaš grožnje. 

MILJENKO. 

Oprosti, draga, ako te ozliedih. 
Al i ja jesam čovjek, ljudski ćutim, 
i jar me hvata s nemilostna rugla, 
čim nas obasu preuzetna bagra 


* vlastele naše. Tko si krvi pučke, 


ma bio zlata bogat kao Pracat, 

ma deset put prekupio svu plemčad, 
ne dadu ti u svoje prodriet kruge. 
E jadna družbo pustih licumjera! 

U crkvu grn', u molitvah potoni, 

al opet vriedjaj zakone božanstva, 
što jednakoj nas ljubavi pouči. 

Oh ne bilo te, kletvo pradjedovska, 
što unučadi svojoj pamet smuti! | 


53 


OVIETA. 
Ja te razumijem i trpim s tobom. 


MILJENKO. 

Nu možda ipak jedan sretan čas | 

«učiniti će konac našim jadom. 

Ta čudna moć je suzam djevojačkim, 

ni tvoj se otac njima otet ne će. 
 OVIETA. | 

Ne «tvore čuda suze djevojačke. 


MILJENKO. 
Ali roditelj svoj porod satrt ne smjje. 
CVIKTA. 
Ma gdje ti zakon, koj' će i to branit? 
Poštedi tielo — dušu smiješ trovat, 
i za to kazne ubojici nejma. 


MILJENKO. 
Žaurlaj dakle, paklu! Kćercu svoju 

krijepost Bog sam pod noge ti vrže. 
| OVIETA. 

Miljenko, ti si uzrujan. Umir' se, 
i sam junakom meni sdvojit ne daj! 

| MILJENKO. 

Da, bud" junakom i po mraku sdvojnom 
na bježne sjenke mač poteži biesan! — 
Al tako ostat ne smlje. Malatestu 
ću bar izazvati na dohvat noža, 
i jaoh si ga onda njeg'voj duši! 

CVIETA. 

Da sam tad pogineš od onog skota, 


il ubojicu poslje da strovale 
sa strmih hridij u dno sinjeg mora. 


MILJENKO poslije male stanke odlučno: 
Još jedna nam se dakle staza kaže; 
al njom da podješ k spasu, tom" se hoće 
prijegora i junačkog pregnuća. 

| CVIETA. 
Ta ja te ljubim. 
MILJENKO. 
A to jest junačtvo, 

što izmed deset žena tvoje krvi 
se jedna ne bi drznula. 


* 


OVIETA | 
Junačtva 
ne nalazim, gdje svoju sreću nadjoh. 


MILJENKO. 
Al sreća često utvora je časna, 
što časom opet izgine. 


= CVIETA. 


Zar ljubav, 
ta vječna božica i trenom oka 
računat zna? 

MILJENKO. 


Gospoduje li sama, 
tad vjekovi ne skršiše joj vlasti. 
A] kad se s drugim u gospodstvo dieli, 
tad u nju stalne, vječne vjere nejma. 
OVIKTA. 
Ja riečij tvojih ne razum'jem. 
MILJENKO. 
Slušaj ! 
U svetih knjigah čitala si slovo: 
»Od roditelja nek se žena dieli, 
uz supruga da prione“ ? 


aa. 


OVIETA. 
Da, jesam. 
| MILJENKO. 
A. srdce ovo, štono mene ljubi, 
je I kadro shvaćat — vršit ovo slovo? 
CVIETA. a. 
Ta na što drugo srdce to i žive? 


MILJENKO. 


A je li kadro, odma ga ižvršit? 


OVIETA. 
Što reče? Odma? odma — Bože moj .... 


MILJENKO. 
Od propasti nam drugog spasa nejma. 
Al odma .... 
MILJENKO. 
Pregnut i pregorjet valja. 
Mi ćemo bježat. 
CVIETA. 
Bježati od doma, 
od otca m6g!? 
MILJENKO. 
Zaboravi li slovo? 


CVIRTA. 
Ne ne! nu ipak — strašna ova miso .... 
ja na nju ne bjeh pripravna. 


MILJENKO. 
Oh, to 
ti rado vjerujem. 
OVIETA. 
Pa kako će otac 
siromah to preboljet ? 

MILJENKO. 
Ja ga žalim 
od svega srdca, jer je otac tvoj. 
CVIETA. 
Ta srdce bi mu puklo s jada ljuta. 
Ne, ja ne mogu bježati. 
MILJENKO. 
Zar niesi 
izkusila večeras, srdca naših 
plemića da od voska nisu? 
CVIETA. 
ibi 
se rugaš otcu mamu. 
MILJENKO. 
Čuvaj Bože! 
Baš ova hora nije sgodna šali. 
Al čovjek — otac; koji diete svoje, 
jedino diete Malatesti proda, 
tom' srdce ne puče — jer srdca nejma. 


CVIETA. 


Oh, zlo ti njeg've namjere tumačiš: 
on misli, da ću — sretna biti s njime, 
MILJENKO. 


Ha, sretna s huljom, prekrasne li tlapnje! 


CVIETA više sebi. 
Da, bit ću sretna, ali nadno groba. 


MILJENKO gorko. 
Odzvonjelo je dakle ljubavi. 
čas prije k6&m se meni zavjeriste ? 


CVIETA. 
Miljenko, zar za nesretnicu 
1 ti već nejmaš nego gorke rieči? 


_ 


MILJENKO. 
Ti u grob voliš neg na moje grudi. 


CVIETA. 
Ne, ne ću u grob — tebi ja ću živjet 
i obožavat te do zadnjeg daha. 


MILJENKO radostno. 
I ljubit ćeš me, je Y'? 
CVIKTA. 
I ljubit. 
MILJENKO. 
I bježati ćeš sa mnom ? 


CVIETA bori se sama sobom. Napokon mu klone na grud. 
Da — i bježat . . . 
MILJENKO. 
Oj hvala ti, angjelče srdca moga! — 
Al sada čuj, što činiti nam valja. 
Kad sjutra mjesec noćni nebom sine, 
na prozoru, što prema moru gleda, 
ti čekaj dragog. Malen čun iz luke 
odvezti će nas letom do Lokruma, 
dragocjeni gdje brza ladja plien svoj 
već čeka. Njome hitrim tiekom 
poletjesmo do italskih žalova. 
Ti u Jakinu znadeš kuću našu. 
Ta bit će nama prvim zakloništem. 
Odanle pako krenimo u Napulj, 
gdje bratića mi gostoljubni dom 
na počinak se zlatu m&m' otvara. 
A otac tvoj će, dočuje li jednom 
gdje, s kim ti jesi, iz prva se bolit; 
al poslije, kad vidi, nejma druge, 
uz blagoslov svoj bielom knjigom nas 
odazvat natrag u naš rodni dom. 

I sreći našoj viekom sjat će sunce. — 


Ti dakle hoćeš? 


CVIETA slabim glasom: 
Hoću, jerbo — moram. 


| MILJENKO. 
Ta znao sam ja, ovoj grudi smjeloj 
uzmanjkat ne će junačkog pregnuća. 
Tek smjelo napried, pa će sve bit dobro! — 
Al sada s bogom, ne gubimo časa —- 
do sjutra s bogom, a od sjutra Bog 
nas dvoje već razdvojit ne će. 

OVIETA dahne mu: o 

S bogom! 


MILJENKO. 


zagrlio ju. Za čas se odkine od nje, podigne kabanicu, i oglednuv se još jednom 
na nju brzo ode. 


CVIETA sama — nakon stanke: 
Ja bježati iz otčinskoga krila, 
ne vidjet tebe više, rodni dome, 
umorit otca svog -—— oh majko božja, 


oprosti! sad sam istom grješnica. 
(Sruši se pred likom bogorodičinim na zemlju). 


(Zavjesa padne.) 


PRIZOR TREĆI. 


Stradun. Gluho je doba noči. 
LUIGI i VLAHO dolaze. 
LUIGI. 

Vidim, brate Vlaho, vrieme je, da se ženim. Ne 
nalazim milosti ni u kurtigjana više. 

| VLAHO. 

Valjda je i do njih dopro veseli glas o sretnih tvo-. 
jih zarukah ? 

LUIGI uzdahne. 


DA, sretnih zarukah! koza i nož! Meni se sve čini, 
da bi moja vjerenica voljela skočiti u paklenski oganj 
nego li meni u naručaj. 


VLAHO. i 

Čudna li mi svata! kradeš se otcu iz zaprte kuće 
i lomiš vrat, samo da ne uzmanjkaš med veselom bra- 
ćom u tovjerni. A kad iz nje, prate te, vrag si ga 
znao, kakove pričine. Zar je malvasija gazde Brčkaja 
od Zlatnoga žmuljića zaslužila takovu pohvalu ? 


LUIGI. 

Pravo sboriš, ne valja mu misgaija više; baš nije 

vriedno, da se čovjek rad nje spušta niz prozore. Ja 
ti kažem, ne valja mu malvasija više. 


VLAHO. 
Ta da, dok ti šest kutala njegove nE ne 
mogoše razmagliti duše. 


LUIGI. | 

Tako je, žalibože. Al vrag si ga znao, zašto je 
gazda Brčkalo išao kvariti zlatnu svoju kapljicu. Njekad 
me ona znala razmagliti, da mi se je u pol noći sunce 
smijalo; sad mi se iz nje stvaraju mrke sjenke. 'Tud 
vidim moju zaručnicu, kako iz jednoga oka na mene 
baca striele mržnje i priezora a drugim škilji na toga 
prokletoga kmeta Miljenka. Pa onda opet crna ta Ci- 
ganka ... . do biesa + Brčkalovo vino. Ne valja mu 
ni pašljiva boba. 

VLAHO. 

Gle junaka! Piješ kao mješina, a kukaš kao ku- 
kavica. Tebi ima samo jedan liek: pij vode i oženi se. 
U Zlatnom žmuljiću ti je odzvonjelo. 

LUIGI ljutit. 

I satri svakoga, koji ti se oprieči! 

VLAHO osbiljnije. 
Pij vode, plemiću Malatesto, jer srčući malvasiju 


sve o krvi sanjaš. 
LUIGI. 


Ja poznajem delija, kojih nije ni najljuće vino 


razigralo do junačtva. 
| VLAHO. 


A tako mi sbori junak, kojega je strah — kmeta 
i Ciganke. 


LUIGI. 
Tako li mi pištiš, sladka vjero moja? 
VLAHO. 
Milo za drago, moje pouzdanje. 
LUIGI. 
Ej, pa da vidimo, tko ti je bolji junak — jezik 
ili mač? 
a. VLAHO. | | 
Moj jezik još nikoga potajnim cikom ne nagna u 
preranu smrt; al će moj mač na poštenu mejdanu. 
LUIGI. o 
Huljo jedna , ova ti kleveta zagušila crnu dušu! 
VLAHO. 
Udri dakle, poštenjače, i ponesi poštenje svoje u 
naručaj pakla! (Povadili mačeve pa se biju.) 


PRIZOR ČETVRTI. 
PRIJAŠNJI i starac LORENZO. 


LORENZO napit. 
E gospodo, zar vas nije stid, u pol noći na ulici 
zametnuti kavgu i zakrčiti put mirnim gradjanom ? 
LUIGI. 
Da vidimo toga mirnoga gradjanina, koji nas u 
pol noći na ulici tepajućim jezikom pristojnosti uči! 


po 

LORENZO. 


Oho! Mani se ti mene, usijana glavo! Zaturi ra- 
žanj u korice i ukloni mi se s puta! 


LUIGI. 
Grom u tvoju jezičinu! Kaži, tko si, il češ još 
noćas njome oblaznuti prag onoga svieta! 
LORENZO. 
Atosi ti, sinko moga prijatelja — haha! prija- 
jatelja Malateste? Ta da, Vaša je bagra još uviek bila 
junačkoga jezika. 


VLAHO hoće da miri. 
Umukni, starče . . .. ž 
LUIGI. 


Do vraga s tobom, drzniče jedan. Ja ću te ušut- 
kati, kako ti obrekoh. (Probode Lorenza.) 


VLAHO. 
Pomozi Bože! 


LORENZO padne. 
Jaoh meni! U pomoć, ljudi; u pomoć! u pomoć! 
VLAHO. 


Prokleta ti ruka! 


LUIGI sav se prepao. Izpane mu mač. 
Ta što učinih bolan? Bjež'mo, Vlaho, bjež'mo! 
VLAHO. 
Da bjež'mo, ubojice! (0du.) 


LORENZO. 
U pomoć! 

PRIZOR PETI. e 
MILJENKO i PRIJAŠNJI. Malo poslije STRAŽA. 


e 
MILJENKO. 
Sto se sbilo, za Boga miloga? Tko to viknu u 
pomoć ? | 
LORENZO jedva živ. 


Jaoh meni! 
MILJENKO. 


| Gle, evo njekoga na ploči (Nadmoli se nad njega) I mač 
kraj njega (Uzme mač) Tko si, za Boga? što ti je? 
LORENZO podipnć glavu. 
Oh, proklet = Malatesta ! (Umre.) 


a MILJENKO. 


Što reče? Što ti učini Malatesta? — Ne diše — 
zar da je mrtav, ubijen? 


STRAŽA dolazi. 
JEDAN STRAŽAR. 


Ovamo der ljudi! Odtuda došla je vika i poma- 


ganja. 
DRUGI STRAŽAR. 


Ta zar tuj ne vidiš ptića? kraj njega ranjenik — 
mrtvac, što li je — a još mu je i mač u ruci. (Pograbi 


Miljenka.) 
VIŠE STRAŽARA. 


Drž'te ga, drž'te ubojicu! (Jedan mu stražar izvine mač iz 


ruke.) 
MILJENKO. 


Ta manite, ljudi božji! Ja sam nevin. 


JEDAN STRAŽAR smije se, i drugi se smiju. 


Znamo mi te nevine ljude. 

DRUGI STRAŽAR. 


Našli ga s mačem u ruci, kako jadnika kolje — 


pa nevin. | 
TREĆI STRAŽAR. 


Hajde ti s nami! Izvidjet će drugi, dokle će tvoja 


nevinost. | 
ČETVRTI STRAŽAR. 


Do vješala, ako se pravica nije provrgla bludnicom. 
STRAŽARI smiju se. 

Da; do vješala! 
JEDAN STRAŽAR. 


| mai što ste tako navalili na siromaka ? Što mu tež- 
čate zadnje časove ?- 


STRAŽARI smiju se. 


Ta da — manimo ga se — priva čovjeka! (vode ga.) 


(Zavjesa padne.) 


ČIN ČETVRTI. 


Budnica u dvoru kneževske palače dubro- 
o vačke. 


PRIZOR PRYI. 
LUIGI. 


Već za koj' čas će parnica početi, 

a borme, ja pri njojzi manjkat ne sm'jem. 
Ha čudne, smiešne sgode, gdjeno krivcu 

na očigled sad nevin stradat mora! — 

Ja krivac — krivac smrti čovječjoj ! 

ne mogu tajit, ota misao 

mi ne će zasladjivat pokoj nočni. — 

Pa drugi za mene da žrtvom pane ..... ? 
Daleko li sam zašć s puta, što mi 

je njekad sviet6, krasan lebdio 

pred očima. Djetinstva moga sanje 

o krasnom sjaju plemićkog poštenja, 

o slavi, što na krilih udivljenja. 

se raznosi sve rastuć širom svieta 

i opojnim nam dahom dušu mami 

na veće, divne, bogoravne čine: 

te zlatne sanje sve potonuše 

u bujici neobuzdane strasti, f 
u mlazu krvi, što sa smrtnim hukom 

iz nedužne se grudi na njih prosu. 

(Zaplašen) Ne, majko moja! ne gledaj me tako 

iz onih visa, gdjeno grieha nejma! 

Ne razruj onih rana duše moje, 

što sam ih duši svojoj silom tajim. 

Ja nisam kriv. Povriedjeno poštenje 

uzvarilo mi krv, krv istu, što se: 

iz srdca tvog u moje žile razli, 

i trzna ruka, povredu da sveti! 

Da, tako je — — pa kad je tako, zašto 

rad osvete mćg imena da stradam ? 

Ja mirne duše mogu uzdić glavu: 

na težak grieh se kazna sori težka. — — 

A] strada drugi! kobni udarac 

na nevinu će glavu da se svali. — 

E briga mene! ja mu nisam kriv, 

što pusta ga je sreća baš nanesla, 

pod grom, kog nebo drugomu namieni, 

da bolan svoju ludu prigne glavu 

Nek dakle bude, sviet što pravdom zove! 

Ja od srdca mu ludost njegvu praštam. 

(Izza podulje stanke) ,Ja mu je praštam“ — ova dosjetka 

mi zvoni, kć sto zvoni prazna tikva 

baš žednu putniku. Pa ipak još 

je bolji ovaj zvuk od grobna mika, 

kroz koji slušam, kako gladan crv 

k6 trulo drvo grudi moje toči 

Pa to me onda boli , ljuto boli, 

da vreli znoj mi provire niz čelo — 

pa ima 1 onda drugoga lijeka, 

neg' krvnu muku u krv da utopim ? 

(Uzavrio) Te zato, ha ha, i ti pasti mora, 

moj sladki Vlaho, prijatelju jadan, 

što zirnuv u sve tajne srdca moga — 

moj druže — gadno izdati me htjede! 

(Stenje od uzrujanosti. Zatim mirnije, žalostnim glasom :) 
Miler: Cvieta i Miljenko. V 


I ti si propast mor6. Babin liek 

Ne bješe sudjen prijanu Miljenku 

već tebi jadnom" — — možda ću na grobu 
tvom još se sjećat djetčih molitava . . . . . 


(Zadubio se u misli.) 


PRIZOR DRUGI. 


STRAŽA vodi MILJENKA, verigami okovana. Za njimi idu 
stari VUKASOVIĆ i MARA. PRIJAŠNJI. 


LUIGI sebi : 
Ah, 6vo ga! (Drugi ga ne opaziše.) 


MILJENKO. 
Ne plačte, dragi moji, 
Bjelodana je moja nevinost. 
VUKASOVIĆ. 
Daj Bože, bila istina, što sboriš. 
Oh, težka kušnja tebe — mene snadje. 


MARA. 
Ta ti si nevin! Svaki kucaj srdca 
mi gromko kliče: ti si nevin, brate! 
Nu srdce mi... . (Umukne.) 


MILJENKO bolnim posmjehom: 
Znam, sudija mi nije. 
Nu zar ti misliš, sladka nado moja, 
da drugim kamen mješte srdca Bog 
usadi u grud? Znadu strogi sudci 
Miljenka; znadu, zaklet će se svaki, 
Vukasović da mladi nikad nije 
povriedio ni ptića golušava, 
što mu iz gniezda upade u krilo; 
a kamo ljudskom krvi da si ruke 
omastim! Tko bi to posumnjat smio, 

ja mislim, bi posahnulo ma grlo, 

da potvoru ne izbljuje tu gadnu. 

Moj otče, srebrn pramen čela tvoga, 
k6g nikad oblak grieha ne namršti, 

i tvoje suzne molbe, sladka sestro, 
govorit će, gdje svaka pravda šuti. 
Pa od njih razpast će se ova gvoždja 
u crni prah, da opran ljage, slobodan 
u naručaj vam sretan se povratim. 


PRIZOR TREĆI. 


PRIJAŠNJI. Idu sudci, a med njimi je i MALATESTA. Naj- 
zadnji dodje KNEZ pa se smjesti sred ostalih. Malo poslije 
dodje i CVIETA sa svojom DOJILJOM. Najposlije JEGJUPKA. 
Med CVIETOM i MILJENKOM, kako se ugledaše, niema igra. 


KNEZ. 


Prem osbiljno je zvanje sudije 

i odsjev stroge božje pravednosti. 
Zaronit mora u dubine strasti 

i vagati joj grozne plodove: 

opačine, što na žalost božanstvu 

lik njeg've djece crnom ruže ljagom. 
Al, Bog mi svjedok, nikad težjeg srdca 
ne stupih preko ovog tamnog praga, 
do | evo sad, gdje neumoljiv zakon 
me pozva amo, da, Miljenko, tebi 
po pravdi ili krivdi svojim ustma 
naviestim , što te čeka, smrt il' život. 
Vukasović Miljenko, znadeš li 

ti, zašto okovan u težke negve 

pred licem stojiš ovog častnog sbora ? 


: MILJENKO. 
Na smilovanju hvala Ti, o kneže. 


Al zašt sam ovdje, da Ti pravo kažem, 
* 

tog pamet moja vjerovati ne sm'je 
i ne može, ma zveket ovih negva 
me groznom pjesmom stoput na to sjec6. 


MALATESTA. 
Ne bile težje od svijesti tvoje. 

KNEZ. 
Obtužitelju , stupi napried, pa nam 
po znanju svom, po pravdi Boga živog 
izpripoviedaj pripoviedku tužnu. 
Al pamti dobro, zastraniš li dlakom 


sa puta istine, još onkraj groba 
grjehote žig će morit dušu tvoju. 


PRVI STRAŽAR. 


Svijetla gospodo, ja znadem, što mi 
je dužnost sveta, nit me mržnja kakva 
il ljubav prema ovom' nesretniku 
slijepi, s puta istine da zadjem. 

U gluho doba prošle noći ja 

na čelu ovim ulice obhodih, 

da revno, kako zakon strogi piše, 
za noćni pokoj mirna gradjanina 

mi bdijemo. Kad na jedanput iz 
straduna odnjekle jadovit jauk 

naš korak pospješi. Pobrzasmo, 

da, svidi li se božjoj volji, zločin 
prepriečimo. Al zalud hitnja naša. 
Kad tamo, bilo što i gledat. Na tla 
oboreno se pruži mrtvo truplo, 

a nada nj s mačem krvavim u riku 
nadmolio se čovjek — ovaj čovjek. 


MARA. 
Ti lažeš, nečovječe! 


69 


OVIETA sebi: 
Oh Bože! 
DOJILJA. 
| Što si 
se uzplakala, diete ludo? 


PRVI STRAŽAR. 


Svjedok 


mi zato budi Bog — i moja družba. 


DRUGI STRAŽARI. 
Da, baš je bilo tako, kako reče. 


MARA jecajući: 
Ja vjerovat ne mogu. 


MILJENKO. 
m Molim te, 
umir se. | 
PRVI STRAŽAR. 
Zablehnut u žrtvu svoju 
ni ne ču, kako jedva svršen zločin 
jur plaća težka hitrim sliedom stiže. 
Mi skokom na njeg. Netom izviv mač mu 
.1z ruke, nesretnik ne nadje časa, 
na obranu da samo pomisli. 
I tako prekrvnik za tili čas 
u ruka božje pravednosti #' nadje. — 
To Vam je moja pripoviedka. Bog 


i duša, istinu da živu sborih. 
DRUGI STRAŽARI. 


Jest, Bog i duša, istinu on sbori. 
(Uznemire se sudije. MARA udarila opet u plač, a i CVIETA tiho plače.) 


DOJILJA. 


Al Cvieto, Cvieto, čemu ote suze? 

KNEZ. 


Okrivljeniče, ču li potvoru, 

što poput božjeg iz oblaka groma 

na glavu tvoju oganj živ obori? 
MILJENKO. 


Baš pravo pitaš, svietla sudijo, 
da I jesam čuo — potvoru. DA, jesam 
ju čuo — otu potvoru. I duša 
bi moja od nje morala se stresti, 
da podkrepa joj nije čiste sviesti. 
KNEZ. 


Dokaži nam ju, pa ćeš težko breme 
sa duše tvoje i sa naše skinut. 


VUKASOVIĆ. 


Osvjedočenja lučom se oružaj, 
da spasiš njome život i poštenje. 
MILJENKO. 


Jedndstavna i vjerojatna bila 

je pripovijest mojeg tužitelja. 

Jednostavna i moja hoće biti. 

Bilo je noćas, baš u gluho doba. 

Ja bijah — njegdje dezmajuć) njegdje izvan kuće, 
al već na povratku. U stradun baš 
zakrenuh , iz bliza kad bolan jauk, 

što u pomoć me zvaše, proz mrak sjekni. 
Ja trkom brzaj tamo. Nogu moju 
zaustavi na ploču prostrt čovjek. 

Još dopirahu hitri koračaji 

do moga uha, ali za čas tinji 

i njih već ne bje čuti. On čas ja 

nad jadnika se nagnuh. Gusti mrak 

mi ote njegov pogled, ali hropnja, 

što težka mu s' iz grudij izvijaše, 

i mač, na koji noga slučajno 

mi stade, časom me poučiše, 

da pomoći tuj više nejma. Jednom 

još glavu podiže — promrmlja (Luigi se trgne) — duša 

mi potrnu od zadnjega mu huka — 

a u taj čas se pred mnom stvori straža, 

te ja u težkih okovih se nadjoh 

još prije, neg bi okom trenuo, 

a kamo, da tek mogoh pomisliti 

na obranu. — To Vam je pripoviest 

o kobi mojoj, što me noćas snadje. 
MARA. 

Oh vjerujte mu, gospodo, riječim, 

što jasne, poput zraka svietlog sunca 

na srdca past vam moraju! 


MALATESTA. 
Ne tajim, 

ta priča tvoja gladkoga je tieka 

i kadra, svačije ti sklonit srdce. 

Nu gdje se sudi smrti i životu, 

tu treba više nego gladkih riečij. 

De kaži, sjećaš li se i sad još 

te sljednje rieči jadnikove, s koje 

ti grozom duša potrnu? Pa ako 

se sjećaš, zasto odm4 ju ne kaza? 


MILJENKO. 
Imade stvarij čudnih, kojih čovjek — 
ja velim: čovjek — ni u smrtni čas 
svijetu odat ne bi. 
MALATESTA. 
Zašto ne bi? 
MILJENKO. | 


Kad mu j' do glave, samo kukavica 
koječime će svietu dodijati, 

čeg nitko živ mu vjerovati ne će, 
ma bila istina, što jadnik tepa. 
> gNiz | 
Ta za Boga, što bi te priečit moglo, 
da istine nam gole ne izrečeš ? 
MALATESTA. 
Uoči dobro posljedice gorke! 
Pod mrkom krinkom tvrdokorna moika 
nevinost ne traži si utočišta. 
LUIGI nješto uzrujan. | 
Poštedi otče, moga — prijatelja! 
(Na te rieči uznemire se sudije.) 
MALATESTA. 


Tko jednom riečju sudca mitit kani, 
njeg težka čeka kazna. 


MILJENKO 
sad istom spazio Luigja, pa se presenetio. Gorko : 


Ne moj korit 
svog sina! Vjeruj, on ti dobro misli. 
MALATESTA. 
Gle, toga čuda ja još ne doživjeh, 
da razbojnik svog sudca žalit mari. 


KNEZ hoće da mu zakrči dalnji razgovor: 
Oprosti, Malatesta . . . . 


MALATESTA. 
U smrt s njime! 
VUKASOVIĆ Miljenku: 
Ne draži sudcem srdca milostiva! 


MARA. 
Prosbori, brate! Istina te spasi. 

KNEZ. 
Razberi dobro, nesretni mladiću, 
što jesi i pred kim si. Ljudski život 
o jednom kol'ko puta visi dahu. 


VUKASOVIĆ. 
De slušaj kneza! 
KNEZ. 
Slušaj otca svog! 
Rieč jedna tvoja spist će ga od groba. 


MILJENKO gorko: 


Da hoće, da ga može spasti, zar bi 
prevelike mi žrtve za njeg bilo? 
Al ja ću sborit, odat ću vam tajnu, 
pa makar svi k6 Žudije na Krsta 
u jedan glas tad grakli na me: Propni 
ga, propni! Čujte dakle, čujte! Jednom 
još glavu podiže, i zadnji huk 
mu bješe: proklet — Malatesta! 

(Svi se silno uzbune.) 

LUIGI. 
Grom 


te ubio! 
JEGJUPKA sebi: 


Da, proklet Malatesta. 


| > vUxASOVIĆ. 
Jaoh, propadosmo ! 
MARA. 
Propadosmo jadni! 


MALATESTA 
uskolebao se. Grčevito se smije: 
E tako 1 cikćeš, gujo! Na to li 
te nanukalo naše sažaljenje, 
da kao blaor prije, neg će kamen 

mu glavu smrvit, zadnju jošte kap 

iz otrovnoga izbljuješ ždrijela ? 

Ha, grdne I istine iz usta razbojnika! 
Žar da sam možda ja sjedoglav starac 
za žrtvom svojom ubojnik se krao, 

da grlo suho ljudskom krvju gasim ? 
H nisi možda dost se za života 
naružio m6g dičnoga jedinca 

odbijajuć mu prijatnicu ruku, 

na smrti da još sjeknuti ga kaniš ?. 

E da vam kažem, svietla gospodo! 
Taj kmetski skot, k&g uteg olova 

i mora dno sad čeka, kivnom mržnjom 
zamrzio je na mć6g jednog sina, 

k6 noćna avet poldašnje na svjetlo. 
Pa i sad jošte, gdje mu grozna smrt 
na grlo sjela, mržnja iz njeg krklja. (Nemir med sudci.) 
Al slušajte me dalje, sudci! Ključi 

od svakog izlaza iz mojeg doma 

pod uzglavjem mi svaku božju noć 
počivaju. U čednoj izbi svojoj 

jedinac sin moj mirno spavajuć 

snom pravednika zore cik dočika. 

Pa ota hulja smjede se izlanut 

na ime Malateste, mene starca 

il sina m6g da potvori ubojstvom! 

Ne dajte, ljudi, ako Boga znate, 

spas duše vaše ako vam je mio, 

ne dajte; da me ruglo takovo 

med vami živuć u grob crni svali! 


(Obnemogao klone na sjedalo.) 


MILJENKO gorko sebi: 


Ah propnite ga, propnite ! 

KNEZ. 


Utješi 
se, Malatesta, sjaj poštenja tv6g 
ne omrči zločinca bljuvot kivna 


JEDAN SUDAC. 
Pa dajte, sudci, ne gubimo riečij ! 

Ja mislim, pripravni smo, jednim glasom 
da izrečemo osudu, 


MALATESTA opet ustane. 
Još nije 

čas tomu kucnuo. Dopustite, 
da jednim dahom izmetnika smrvim. 
Okrivljeniče, čuj der! Ja još imam 
tek jedno da te pitam. (Ugrisljivo) Možda si 
baš i ti čuo strogu zabranu 
vijeća velikog , da pučanin 
nijedan živ u gluho doba noći 
na ulici se nači ne smije; 
pa možda i ti znaš, da samo plemić 
pod oružjem se javno kazat smije. 
A ti se hvališ cielim Dubrovnikom, 
da jesi mladić od svih inih bolji; 
da zakon tebi prigovora ne zna; 
da nočca mrka nikada jošte živa 
van kuće tvoje tebe ne zateče. 
Pa deder zato, reci sudijam, 
što j' tebe moglo iztjerat iz doma 
pod plaštom crne noći da se bolan 
razbijaš gradom, oružjem u ruci 
iz zasjede da dočekaš noćnika, 
i nož da ledni rineš mu u grudi? 

(Miljenko ne odgovara.) 
Ti šutiš? — jošte šutiš! Je li guja 
već sav svoj otrov izbljuvala kivni? 

Sad , sad je čas, da božjim gromom 
na prekrvnika osuda se svali! 
I! pod tim nebom nejma pravde veće. 


KNEZ. 


Tek jedno još. Vukasoviću, starče 

i prijatelju moj od kolijevke, 

k6 otac ti ćeš znati, ima V sin 

tvoj zašto, otčin dom da ostavi 

u muklo doba noči? Traži | on 
veselja bučna uz kap vrela vina? 

I! srdce možd' ga stazam tajnim puti ? 
Dš povjedj, starče, spasi sina tvoga! 


VUKASOVIĆ. 


Od onog časa, nesretnica majka 
kad bolna porodi mi ovo diete 

do noćas život njeg'ov, duša njegva 
mi bješe biela, otvorena knjiga. 

Al koji ga biesi noćas spopadoše, 
da izpod krova otčinskog se krade, 
i sad da u čas smrti sramotne 
tvrdokornu mu jezik se ukoči, 

to groznija zagonetka je meni 
neg umirućem grješniku što tajne 
gorućeg pakla biti mogu. — Ja 
vam rekoh svoju. 


MALATESTA gorko: 


Slušaj nesretniče! 

Ni otrov tvoj ugasit ne mogaše 

u srdcu mojem smilovanje za te. 

Ded, reci nam, što razlog pravi bješe, 
te noćas otcu iz kuće se krade, 

i bit ćeš slobodan. Tako mi vjere! 

KNEZ. 

TA razlike su staze, kojim čovjek, 

dok mladost krv mu žari, tamnom noči 
obilazi, da nitko trag mu ne zna. 

Ne daj, da stidom jezik ti se sveže — 
o smrti il slobodi tuj se radi. 


MILJENKO. 
Vi, gospodo, od mene tražite, 
da očitujem, usijane kliešte 
što iz mene izvabit ne bi mogle. 
Oprostite , tvrdokoran što šutim. 
Ja čekam vašu osudu. (Prignuo glavu.) 


KNEZ. 

Miljenko, 
ti drzko se životom svojim igraš. 
Zar ne vidiš kraj sebe roditelja, 
osiedjela u časti i poštenju, 
gdje ponos svoj i diku, utjehu, 
da isti život s tobom u grob slaže? 


 CVIETA. 
Miljenko, spasi otca! 
VUKASOVIĆ srdit : 
Šteta riečij, 
što trošite o kletom kopiletu. 
(Oblada ga bol) Ja — nejmam — sina više... . 


MILJENKO. 

Ne moj, otče, 
dijete svoje mjerit mjerom — ovih! 
Oh, da ti možeš, da ti smiješ znati, 
sa čega jezik mi oniemio, 
ta divan ponos sinuo bi ti licem 
i klic6 bi mi: Umri — moje diete! 

| VUKASOVIĆ. 
Ne ne, na smrti još me varaš! Umri, 
al ja — tvoj otac nisam. (Zajeca.) 


MARA. 


Bože, smiluj 
se nam! 
OVIKTA. 
Miljenko, proklinje te otac! 
De reci istinu, tako ti... . (zamukne.) 


KNEZ podigne crn prut. 


Mladče, 
prebrojeni su časi tvoga žića. 
Ti tajiš krivnju, al i ono tajiš 
što bi te spaslo. Tu već sumnje nejma. 
Glas sviesti moje glasno mi povieda: 
ti jesi kriv! | 


| MALATESTA. 
Da, kriv. 
DRUGI SUDCI. 
Da, knv. 
 OVIETA 
Miljenko, 
ja tebe molim — zaklinjem, izreci 
rieč spasa svoga! 
LUIGI. 


Žaručnice moja, 
opominjem Vas... 
OVIETA. 


Ja ti nalažem, 
Miljenko , istinu da kažeš! 


(Opet nemir med sudci.) 

LUIGI, MALATESTA i KNEZ zaviknu : 
Cvieto ! 
MILJENKO. 


Ne grieši duše, Cvieto, umirućem' 
u zadnji čas još kineć srdce bolno ! 


CVIETA 

Ja otca ću ti spasit — spasit tebe, 

pa onda reci tko, da griešim dušu! 
MALATESTA. 


Stražari, maknite to djevojče! 


KNEZ njekim bolnim užasom : 


Ne ne, pred sudom stojiš, djevojko, 
pa kad ju znadeš, strašnu onu tajnu, 
izreci ju — i... 


MILJFNKO «dvojno: 
Ne vjerujte, ljudi, 
očajanica što vam sbori! 
KNEZ kričućim glasom: 
Tajnu 
nam odaj!! (Mala stanka — sve je zamuknulo.) 
OVIETA drhćućim glasom: 


Ma se zemlja izpod mene 
provalila , da sramotu mi krije, 
ja istine zatajit ne sm'jem. — On 
je bio kod mene! (Padne na koljena.) 


SVI u jedan glas. 


Cvieto! 

MARA padne do nje na koljena pa ju obuhvati. 


Sestro moja! 


LUIGI. 
Ne tlapte, ljudi! ne vjerujte laži! 
CVIETA sklopljenim rukama : 


Oh, otče! 


KNEZ 
sav poražen klonuo na sjedalo. Izza kratke stanke ustane i izpadne mu prut iz 
ruke. Obumrlim, promuklim glasom Miljenku: 


Idi, ti si slobodan . . . 


(Zavjesa brzo padne.) 





ČIN PETI. 


Soba u kući kneževoj. 


> 


PRIZOB. PHYVI. 
KNEZ i CVIETA. 
CVIETA. 


Moj otče, evo sunce veće tone, 
a vi od zore do sad još ni mrve 
ne okusiste. Jelte da ste gladni? 
Već ako dopustite, sad ću vam 
ja prostrt stol za večericu godnu 
baš izabranu najsladjih vam jela 
(Knez šuti, a Cvieta pritisnuvši ruke na grudi bolnim pogledom uzdahne. Malo 
poslije ) 
Ja znadem, otče, što će vam ugodit. 
Tek dvie tri kapi staroga Lokrumca, 
pred trides't ljeta što je obran s loze, 
posrknite, i blagi jar će žilam 
vam provrieti okrepljujućom snagom. 
(Knez pokimne glavom, odbijajući njezinu ponudu.) 
Ne mojte tako, otče! Sustali ste, 
i treba vama okrepe — moj otče. 
Ja časom mehku ložnicu vam prostrieh, 
da u nioj sladkim snom odahnete. — 
Žar ni to ne ćete, moj otče? Dajte 
mi jednim migom kaž'te, što da činim, .. 
Miler: Cvieta i Miljenko. 6 

čim da vam ugodim. Na krilih vjetra 
poletjet ću, da volju vam izvršim. 


KNEZ. 


Još vrieme nije, da na počinak 
i pomislim. Večeras jošte gosta 
izčekujem u dom naš — Malatestu. (Ode) | 


PRIZOR DRUGI. 


CVIETA gledajuć za otcem. 


Da, Malatestu. Istinu li reče 

Miljenko: ta gospoda plemenita 

su svoje glave, predsudah u čudnih 
okorjeli. Još uviek. nješto sniva 

o Malatesti. (Sjedne) Ja sam sustala. 

Na moju grud se težak svali kamen, 

a stiene ove, koje djetetu 

bijahu njegda divan, širok sviet, 

sad sve mi priete, da će na mene se 
oborit tužnu. (Brzo ustane) Tu mi stanka nejma! 
Taj pogled otca m6g prokletstva striele 
sve na me sipa. Niemim mikom stvor 
mi svaki izpred očju bježi, k6 da 

će dahom mojih ustna se otrovat. 

A sve to samo nagrada je pusta 

za srdce moje, nesretno mi srdce, 

što u čas koban vašim predsudam 
svim na vidiku ne mogaše plamen 

da taji, kojim svesiona ljubav 
zadahnula ga. A vi, kukavice, 

što vriedni niste gledat božjeg sunca, 
zabludjeli u tamu svojeljubja, 

nad mučenikom smjedoste prelamat 
sramote vaše prut — prut pravde vaše! 


Oh, da vi niste sliepi zagledati 

u moju dušu, dahom onog diva 

obdahnutu, oko bi vam mutno 

tuj čitalo božanskih nizak slova ., ..! 

A] neka neka! Jedna mis6 divna 

me slašću neoćućenom opaja: 

Ja jedna od svihj što ih majka rodi, 

ja jedna k tebi smijem uzdić glavu 

i klikom kličem: divnu žrtvu tvoju 

ja tebi jednakom odmienih žrtvom! 

Oh, kolike li slasti, klonuloj 

na grud ti, slušat kucaj srdca tvoga 

i dahom tvojih usta se opajat. — 

A tako će i biti. Snivajte 

vi, gospodo, o sreći mojoj, što 

vam drago, sama ja ih raztrgoh, 

te lance, što je vaša pamet hladna 

o moje prsi htjela da oplete. 

Ja bit ću slobodna i sretna uz 

odabranika moga —- a i bez njeg 

ja sebi utroh put — slobodi mojoj. 
(Stala do prozora.) 

Jur sunce pade. Brzaj mi, Miljenko, 

od vjetra brži, da po tragu tvom 

se crna kob za nama ne dokrade. 


PRIZOR TREĆI. 
CVIETA, KNEZ i MALATESTA. 
MALATESTA. 
Oprostite, moj kneže, što ne mogu 
da pristanem uz vaše crne misli. 
KNEZ. 


Ti snatriš, čoeče! uz tu sramotu, 
što gadnim bludom skvrni ime moje, 

da u snu samo jošte kanit smijem, 
čim njekad dičan, svietla imena se 
ponosih. Njekad? Jutros, danas jošte. 
Pa ipak mi se čini, čitav viek da 
vsć nosim breme užasne sramote. 


CVIETA.. 
Sramota j' moja — al me ne daj, otče! 
MALATESTA. 


Ne tako, Cvieto! Sina moga žarom 
tolikim ljubav — čista ljubav svlada, 
da ne vjeruje u tu bajku pustu, 

o palom angjelu što svietu priča. 

Ne vjeruj ni ti, kneže, pa ćeš mirne 
svijesti dalje graditi o sreći 

jedinoga ti djeteta. Ta ne moj 
zaboraviti, da si čovjek, junak, 

pred svietom komu veće ljage nejma, 


neg duhom kada klone. 


KNEZ. 
Težko meni 
u ovoj borbi mislij, osjećaja. 
Iz nje ja bolan junak izić ne ću. 
MALATESTA, 
Do sutra, kneže, bit ćeš druge misli. 
KNEZ. 
K6 da kroz vjekove imade časa, 
koj“ bi izliečit znao takve rane. 
MALATESTA. 
Mć6g sina ljubav bit će lijek svemu. 
KNEZ. 
Ne sbori tako! Sin tvoj ljubiti je 
i ne može i ne smije. 


MALATESTA. 
Srdce mlado 
ne pita razlog svojim osjećajem. 
KNEZ. 
Dužnost je roditelja, porodu si 
pokazat put poštenja. 
MALATESTA. 
Ali ima 
još jedna dužnost kruta, što će burnim 
nadglasit glasom šapat — mudrosti. 
KNEZ. 


Još jedna dužnost? Kakva? 


MALATESTA. 
Osveta 
joj ime. 
KNEZ. 
Komu osveta? 
MALATESTA. 
Zar da 


se pučan drzne, smjelom rukom 

za kčerju segnut kneza dubrovačkog ? 

KNEZ. 

DA da, baš pravo reče, to je drzost! 

A drzosti se hoče težke kazne. 
MALATESTA. 

Al evo sad mu ona život spasi. 


KNEZ. 
Da život —- (mukl) M6g za ucjenu života. 
MALATESTA. 


Pa zato osveta! Iz tvojih usta 
prokletstvo kćeri pobjeda je njemu. 

KNEZ. 
Zar skotu pobjeda? 


MALATESTA. 
TA ne će, tako 


mi žive glave, ne će on pobiedit! 


Pa samo jedna riječ od tebe, i 
umuknuti će rdja za vijeke. 


KNEZ. 
Tek jedna rieč? Zaišti dušu moju, 
al osvetu mi podaj! 


MALATESTA. 
| Osveta 
je naša! (sladko Cvieti) Čuste 1, snaho moja mila? 
Večeras još razagnat ćemo oblak 
sa vašeg čela. Još večeras čeka 
mćg Luigja sreća naručja vam bielog. 
A da vam božji blagoslov ne manjka, 
več božijeg ja pozvah namjestnika, 
da ruku u ruku vam složi mladim. 


KNEZ. 
Jaoh, božjeg blagoslova! 
MALATESTA. 
Dobru djelu, 


što će razvedriti nam srdce tužno, 
uzmanjkat ne će božjeg blagoslova. 


KNEZ. 
V ečeras ? 
OVIETA 
Zar večeras? 
MALATESTA. 


Sva ti žalost 
vrijedna nije, sanak jedne noći 

da starcu muti. Zato će večeras 
još biti, što bit mora. Naše mlade 
brzoteka u luci čeka ladja, 
što će u Mletke hitrija od vjetra 
još noćas vas odpremit. Čuste li 
me, snaho? Svatovi vas čekaju. 
CVIKTA. 
A ti, moj otče, nejmaš cigle rieči 
za ovo ruglo, što na diete tvoje 
se riga? — Smiluj se! 
KNEZ gorko: 
Na diete moje?! 
(Surovim glasom) Na vjenčanje se spremi! 
CVIETA. 
Jaoh, tužna 
li odziva na vapaj duše sdvojne! — 
Al budi volja tvoja . . . . 
MALATESTA radostan : 
| To bi rieč, 
što svaku zlijed zacieli. Ja letom 
poletjeh, sretnim glasom vjerenika 
da usrećim. Daj, spremi nam se, snaho! (ode. 
KNEZ. 
Ti znadeš, što te čeka. Idi pa 
izvrši, što je volja -— otca tv6g. (0de,) 


PRIZOR ČETVRTI. 
CVIETA. Poslije i DOJILJA. 


CVIETA. = - 
Sad opet si mi otac. Sad je opet 
pod pepelom tvćg srdca uztinjala 
sva ljubav otca. Divna njena luč 

lijepo će mi sada kazat pute 
na stratište. Ej pusta ljubavi, 
ja prokletnica sada prokleh tebe! 
Miljenko, amo te! pa iztrgni me, 
iz ždriela pakla iztrgni si ženu! 


A oklievaš li ti — ti nado mi 
jedina — onda samo jedan put mi 
se kaže — vele, da je mračan, grozan — 


al i njeg junak strašiti se ne smje. (Zazvoni.) 
DOJILJA. 


Ta, evo mene, diete moje sladko! 
Zar sbilja da se na pir... . 


CVIETA upadne joj u rieč: 
I opet časiš, bako. 


DOJILJA. 
Sad ću, dušo, 
poteći kao mlada . . . . 
CVIJETA. 
Čekaj malko! 
Usvojila me žedja. Daj donesi 
mi prije jošte kaplju vode. 


DOJILJA. 


Uzavrela ti krv. Od puste sreće 
oboljet bi još mogla. Za čas evo 
me natrag s punim vrčem bistre vode. (0de.) 


CVIETA. 


Miljenka jošte nejma. Gore se 

na mene ruše, a sirota ja 

da sauna ih bez ičje pomoći 

na slabe moje ruke dočekam. 

Ne ne — još imam prijatelja vjerna, | 


: =» 

što izdati me ne će. Ti ćeš me 
sprovesti putem spasa. (Segne u grudi pa izvadi bieli smotčić.) 


DOJILJA dolazeći: 
Evo, dušo, 
baš bistre, hladne kaplje okrepnice. 


Da utočim ? 
CVIETA. 


| Sad ne moj. Žedja mi 
je netom opet prošla. Na stol ju 
tuj postavi, pa žuri, ures da 
doneseš. 
DOJILJA. 
Smiešna li je zaljubljena glava. 
Sto želja za čas jedan u njoj nikne, 
da za čas opet izginu bez traga 
od jedne želje, što je srdce mlado 
baš napunila razom. 


CVIETA. 


Man' se, bako, 
tih razgovora pa izvrši časom, 
što ti naložih. 
DOJILJA. 
Evo, odoh veće. 
Od radosti i žurbe čisto mozak 
mi se zavrtio. Odoh. (0de.) 
 CVIETA 
razmota smotčić i uspe nješto praška u čašu. 
Ovdje ću 
te spravit, da u kobni čas mi ljubav 
učinit možeš, od tebe što tražim. 


a “ 


PRIZOR PETI. 
CVIETA. MILJENKO. 


MILJENKO iz vana na prozor. 
Cvijeto! željo srdca moga, gdje si? 
OVIETA. 
Miljenko! srećo moja, spase moj! (Pohrli prozoru.) 


MILJENKO na prozor poskoči u sobu. 
Ti dakle sa mnom? 


CVIETA zagrli ga. 
S tobom na kraj svieta. 
(Odtrgne se od njega.) Al sada napried! Nit života našeg 
o jednom visi času. 
MILJENKO. 


Večer jeste 
zahladila. Ogrni mi se, dušo! 


CVIETA. 
Oh, divljim plamom srdce moje gori, 
ni ledni sjever gasit mi ga ne će. 
Sad hajdmo! : 
MILJENKO. 
Hajdmo! Ljubav nam je vodja. 


CVIETA | 
uhvatila Miljenka za ruku, pa ga odvela do prozora. Na jednom stane, obrne se | 
i pritisne ruku na srdce. 


Jaoh, kako me zazeblo! Bože, zar je 
tolika muka poči stazom — sreće? 


MILJENKO. 
Cvijeto , što ti je? U zadnji čas 
da kloneš? Napried! Budi junak, Cvieto! 


[(U taj mah s vana se začuje njeki žamor.) 


CVIETA 
skamenivši se, časom se trgne i očajno uzkrikne. 


Ej veselo! Već svatovi se bliže! 

[MILJENKO. 
TA što ti je, dievo? 
CVIETA. 
Bježi, spasi se, 
da sa mnom propast i tebe ne proždre! 
MILJENKO. 
Smrt ili život! Ja ću s tobom, Cvieto. 


CVIETA. 
Oh, evo ih. Miljenko — Gedva izmuca od boli) 8 bogom ! 


PRIZOR ŠESTI. 


LUIGI u pirnom ruhu. KNEZ. MALATESTA. SVATOVI; njeki 
od njih nose goruće zublje. PRIJAŠNJI. 


LUIGI prigne koljeno. 
Evo 
me, zaručnice, da te u raj vodim, 
što srdcu nam otvorio se širom. 


MILJENKO koraknuo od prozora. 
Jaoh, Bože! Cvieto! što to reče ova ....? 


LUIGI podigao se skokom. 
Ti nisi sama? 
CVIETA stala pred Miljenka. 
Spasi se, Miljenko! 
LUIGI strašno uzrujan. 
Sto cikćeš, gujo? (Pun bolii biea) On — zar on? 
Miljenko ?! 
Žar ga je pak6 izrigao amo? 
(Pograbi ju za ruku, pa ju vuče k sebi.) 
MALATESTA. 
Po stražu, ljudi! Stražu amo! (Njeki odu.) 
LUIGI. 
Taj će 
bez straže naći put u pako! (Trgne mač.) 


2. 

KNEZ. 
Bože, 
oh težko li me kazni tvoja ruka! 
(Luigi i Miljenko biju se mačevi.) 
CVIETA bane medju nje. 
Miljenko, natrag! Natrag, Luigi! 


(Obrne se sklopljenim rukama Miljenku; on ju obuhvati ljevicom; desnom se 
bori.) 


LUIGI. 
Natrag 
ti, zmijo! Tvoj ga cik ne spasi. 


(Njeki se dotisnu vičući: Razstavito ih! Razstavite! Luigi prorazi Mi- 
ljenka.) 


CVIETA. 
Jaoh, spasi Bože! 
MILJENKO klone na zemlju. 
S bogom, Cvieto! Ja 
sam svršio. 
CV1ETA klekne do njega sdvojna. 
| Oh stani časak, stani! 
I ja ću s tobom! 
LUIGI odtrgne ju od Miljenka. 
Ne ćeš, nesretnice, 
već sa mnom, gfljo moja, da te na viek 


ja usrećim. 
MALATESTA. 


Uklon' se, ubojice, 
da vjetra brži iz tog legla krvi 
i propasti se spasiš. 
LUIGI. 
U poštčnu 
ja boju svladah suparnika — sada 


da bježim kao kukavica jadna 
(gorko) od neba svog — od moje divne mlade ?! 


ANNE 


CVIETA oslobodila se od Luigja. 


Sramota — ruglo — užas! (0tu) Srdca tv6g 
zar još ne raztopi se kamen, starče ? 


LUIGI. 

Ti sama odvrgnu se otca! Sad 

sam ja gospodar tvoj i Bog. Još jednom 
ti zapoviedam: napried! 


CVIETA 
Otče. 


KNEZ. 
Bože, 

što sakri svoje lice? zašto štediš 

svog groma? što ne pokopa 

već sramotu mi u tu crnu zemlju ? 


 OVIETA. 
Ta Bog je milostivan. Takvih žrtva (pokazuje na Miljenka) 
se lice njeg'vo sgraža. 
LVIGI. 
Napried sa mnom! 


KNEZ. 
I Boga huliš, zmijo kleta! Oh, 
osliepile mi oči, pa te nikad 
već ne gledale! 
LUIGI. 
Evo t blagoslova! 
Što jošte krzmaš? 


CVIETA _—. > 
ogledje se mrtvim pogledom ; uzdahne bolno i jedva progovara. 


e e 
Idem — «(malo jače) idem. — (Sdvojnom odlučnošću.) Idem ! 


(Klone joj glava; ruke pritisla na grudi; opet se ogledava, kao da nije pri sebi ; 
obnemoglim glasom :) 


Uh, gorim ognjem živim. Zaručniče, 
učini mladoj svojoj prvu ljubav, 

i daj mi kaplju vode. (Pokaže na vrč) Ja 
sam žedna — žedna (kroz zubo) SMrti. 


LUIGI utoči. Ruga se: 
Tako li 
se ukroti već, janje moje? Evo, 
tu pij i u zdravlje ti bilo! 


CVIETA primi čašu. 
Zlatna 
ti usta, zaručniče! U zdravlje, 
da u zdravlje mi bilo! (Popije) Veselo 
sad, svatovi! Ej bit će puste slave! (Baci čašu.) 


KNEZ protisne se do Cviete. 
Ta ljudi! Cvieto! zar ne slutite, 
što od sebe ta nesretnica stvori? 


MALATESTA 
Sto za Boga? Sto j' bilo u toj čaši? 


CVIETA. 
Tielo joj se silno trza. Sruši se na stolac. 


Oprosti otče! Ljuto sgrieših tebi, 
al nisam mogla drugač. — (Bolno hukne) Ah, oprosti! 


LUIGI biesno. 


E, otrov dakle, pa iz moje ruke! 


(Smije se užasnim smiehom.) 
KNEZ bolno: 
Oh, jedino mi diete! 
OVIKTA slabim glasom: 
Otče — majko — 
Miljenko — — Vas je srdee moje bolno 
to! žarko ljubilo . . . . (Izdahne.) 


KNEZ. | 
Pomoz'te, ljudi! 

PRIZOR SEDMI. 

VLAHO sav izvan sebe, gologlav, bez zobuna. Za njim polako 
dolazi JEGJUPKA. OSTALI. Poslije dodje STRAŽA. 
VLAHO kao u groznici. 

Taevome....al kasno; već ne mogu 
te sp&st' iz ruku prijana mi Luigja. 
(Sve odmiče od njega. Ostanu u predku pozornice samo on i Luigi.) 
Al evo ga! Njeg drž'te, ljudi! Man'te 
se mene! Nisam ja ga ubio .... 
MALATESTA. 
Što tlapiš, nesretniče? čija krv 
pomutila ti pamet? 


» VLAHO pokazuje preda se na zemlju. 
Zar si sliep? 
TA evo ga, siromašni Lorenzo 
u krvi. On ga ubi — on; a ja 
sam bio pri tom, pa mu ne mogoh 
pomoći. 
JEGJUPKA pristupi Luigju. 
To j' dakle sretnik, kom' si 
namienio svoj liek? Gle divna vrača! 
MA baš te j' šteta. Tvojom smrču sviet će 
izgubit usrećnika. Baš te j šteta. 
MALATESTA. 
Bad, sad mi sinu istina! Sad vidim: 
ti s pravedan, o Bože! (Pristupi Luigju) U kraj, babo, 
od ote ubojice! Amo ajdte, 
stražari, pa ga vodite — ma na smrt, 
(zajecao) tog sina m6ga — Luigja Malatestu. 
VLAHO. 

Ne mene, ljudi! Njega drž'te! njega — 
ja krivac nisam. 


(Stražari pograbe Luigja, koji je za čitavo vrieme stojao kao bez pameti pa ga 
odvedu.) 


JEGJUPKA iduši za njim. 
Slušaj! Moja kćerka 
ti kliče sretan put i s bogom! s bogom, 
ti sretni ljubovniče, s bogom ! (0de.) 
VLAHO. 
Sad odlanu mi. Ja sam nevin! (0de.) 


X PRIZOR OSMI. 


Ostade KNEZ uz mrtvu CVIETU i mrtva MILJENKA. VUKA- 


SOVIĆ i MARA. 


VUKASOVIĆ dojuri. 
Bože! 
zar može takve groze bit na svietu? 
Moj sinak , jedva uteko iz ždriela smrti, 
sad opet žrtva vaša — mrtav — ubit!? 
(Bulji u mriva sina.) 
MARA. 
Jaoh brate, mrtav brate! 


VUKASOVIĆ zaplače. 

Proklete 
te gospodske vam ruke, obiestnici 
vi plemeniti, krvlju božje slike 
omašteni ! | 

KNEZ.. 

Umukni, starče bolan, 
i hvali Boga: bolji si od nas. 
Gle, ovo bješe jedino mi diete, 
a nju sam ja, njen otac, ubio. 


(Zavjesa padne.) 


A | 

